
UVOD 


Prije svega želimo napomenuti da nitko ne može zanijekati mo- 
gućnost da se duša iz Čistilišta javi nekoj živoj osobi na zemlji. Takva 
javljanja nisu rijetka, a osobito ih mnogo nalazimo u životopisima 
svetaca. Pogledajmo, na primjer, samo jedan slučaj iz života sv. Marije 
Margarete Alakok! 

“Dok smo na blagdan Spasova klečali pred Presvetim Sakra- 
mentom iznenada se preda mnom pojavi duša sva u ognju. Njezino 
bijedno stanje, koje me je ganulo do suza, govorilo mi je da dolazi iz 
Cistilišta. Rekla mi je da je ona duša redovnika benediktinca koji mi je 
jednom pri ispovijedi rekao da idem češće na Sv. Pričest, te joj je zbog 
toga Bog dopustio da mi se javi i zamoli za pomoć. Zamolio me da za 
nj prikažem sve što u slijedeća tri mjeseca budem učinila i pretrpjela. 
Uz dopuštenje sestre predstojnice obećala sam mu to. Rekao mi je da je 
prvi uzrok njegovih velikih patnji to što je više tražio svoju negoli Božju 
čast i što je previše držao do svoga dobrog glasa; drugi je uzrok što nije 
imao dovoljno ljubavi prema svojoj subraći, a treći prevelika nave- 
zanost na materijalne stvari." 


Svetica kaže: “Teško bih mogla riječima izreći što sam u ta tri 
mjeseca pretrpjela. Ona patnička duša nije me više napuštala, a meni 
se činilo da je sva u vatri i u takvim groznim bolima da nisam mogla 
drugačije nego uzdisati i jaukati. Suosjećajući sa mnom, poglavarica 
mi je nalagala djela teške pokore, a prije svega da se bičujem ... No 
konačno, nakon tri mjeseca vidjela sam tog redovnika svega preobra- 
ženog veseljem i radošću. Otišao je od mene da uživa u vječnoj sreći. 
Zahvalio mi se i obećao mi da će se za mene zauzimati kod Gospodina 
Boga." 

Svjedočanstva teologa i dokumenti povijesna značenja koji govore 
o tome vrlo su brojni i velike dokazne snage. Postoji i čitav niz ma- 
terijalnih dokaza. 


Bog dopušta u svome milosrđu da se takve duše jave i oglase, da 
pobude naše saučešće, kako bi im po našim molitvama i djelima 

milosrđa olakšao stanje, ali i da bi nas poučio o strogoći Božanske 
Pravednosti, koja vodi brigu i o onim našim pogreškama koje mi olako 
uzimamo. Monsignor Palafox y Mendoza, biskup u mjestu Osma u 
Spanjolskoj, objavio je zbirku više takvih ukazanja pod prikladnim 
naslovom: “Iskustva mrtvih — svijetlo za žive“. Izrazitije i uvjerljivije ne 
bi se mogla pokazati namjera Božje Providnosti, koja dopušta takva 
ukazanja, u kojima se duše što trpe u Čistilištu obraćaju živima i mole 
ih za razumijevanje i pomoć. 

“Čistilište", časopis što ga je u korist duša u Čistilištu izdavalo 
Društvo Presvetog Srca Isusova (Association Sacrć Coeur), objavilo je 
u razmaku između 1900. i 1912. izvještaje o brojnim ukazanjima duša 
iz Čistilišta, zajedno s povijesnim dokumentima koji su neosporivo 
zajamčivali njihovu autentičnost. 

Jedan redovnik je, štoviše, u Via Lungotevere Prati 12 (Roma) 
uredio “Muzej Čistilišta", u kome su bila sabrana mnoga sjećanja, 
rukopisi i dokazni materijal, koji su potpuno osvjetljavali istinitost tih 
provjerenih događaja. Mi smo taj jedinstveni muzej nekoliko puta 
posjetili i bili smo do dna duše dimuti tragovima gorućih prstiju i ruku 
na pojedinim odjevnim predmetima, knjigama i drugim pojavama na 
dimutim predmetima, koje smo vlastitim očima vidjeli i sami dodir- 
nuli. Tumačenja vič. gospodina za nas su bila vrlo dirljiva i kod svih 
posjetilaca i hodočasnika koji su pohodili to neobično mjesto izazivala 
su duboko uzbuđenje, pošto su vidjeli “opipljive" dokaze o opstojnosti 
Čistilišta i neoborivo svjedočanstvo o stvarnosti tog pročišćujućeg 
ognja koji oslobađa duše od prljavština njihove krivnje. 

Muzej* je uredio za javnost 4. kolovoza 1905. u jednoj od va- 
tikanskih dvorana 0. Jouet, a kardinal Vives y Tuto pokazao ga je Papi 
Piji X. Sveti Otac ga je s velikim zanimanjem razgledao i izrazio veliko 
zadovoljstvo zbog onoga što je tu vidio. 


Muzej duša u Čistilištu danas se nalazi u sakristiji bazilike Srca 
Isusova, nedaleko bazilike Sv. Petra u Rimu. 


RUKOPIS 


Rukopis sadrži vrlo zanimljive podatke o životu na onome svi- 
jetu, prije svega o Čistilištu. U njemu je mnogo prijedloga koji služe 
napretku duhovnog života. U vjerodostojnost ovog Rukopisa ne 
bismo smjeli sumnjati. 

Iz sigurnih i suglasnih svjedočanstava ispitanih svjedoka proizla- 
zi da je redovnica, sestra Marija od Križa, iznenada čula mučno 
stenjanje, koje nije prestajalo. 

Prestrašena, ona je uskliknula: “Tko ste vi? ... Plašite me ... Prije 
svega, nemojte mi se pokazivati! ... Ali recite mi tko ste!" 


Na taj zahtjev nije bilo odgovora, no stenjanje nije prestajalo ... 
već se sve više približavalo. 


Uzalud je jadna sestra molila, pristupala češće Sv. Pričesti, mo- 
lila Križni put i Krunicu, tajanstveno stenjanje nije prestajalo. 


Konačno, u nedjelju 15. veljače 1574. razabrala je dobro poznati 
glas: “Ne bojte me se! Nećete me vidjeti u mojem trpljenju. Ja sam 
sestra M. G_" Bila je to redovnica koja je umrla 22, veljače 1871. u 
36. godini. I ta duša, sada u mukama, otkrila je svojoj nekadašnjoj 
susestri da je za života prezirala pravila i nije ih obdržavala, te je 
obećala da će joj se češće javljati i pomagati je na putu prema 
svetosti — s jedne strane da bi joj prema Božjem planu pomogla doći 
do osobnog posvećenja, a s druge da bi upravo time pribavila 
olakšanje i oslobođenje, koje je njezinu strpljivost prije toga stavilo 
na tako teško iskušenje. 

To je bio odgovor ... No da li je zaista umirio onu kojoj je bio 
dan? Nipošto! Naprotiv! Sestra Marija od Križa molila je posje- 
titeljicu da se ukloni i da se više ne pojavljuje ... Ali to je bilo uzalud 
.. Duša iz Čistilišta reče joj da mora preuzeti na sebe, dok to Bog 
hoće, upravo to čega se tako jako boji. 


I tako se zbilo da je među tim dvjema dušama došlo do tajan- 
sivenih odnosa, koji su trajali od 1874. do 1890., a o njima je 
izvjestila sama sestra Marija od Križa u dragocjenom Rukopisu koji 
ovdje objavljujemo. 


1. Vjerodostojnost Rukopisa dokazuje: 


a) Osoba same sestre Marije od Križa. Svi koji su je poznavali 
izjavljuju jednoglasno da su sve kršćanske i redovničke kreposti kod 
nje dolazile do potpunog izražaja. 

Kao ravnateljica odgojnog zavoda imala je na svoje učenice 
toliki nadnaravni utjecaj da su je nazivale sveticom. 

b) Svi oni koji su poznavali njezin život potvrđuju dirljivom 
jednodušnošću da je bila obdarena velikom sposobnošću rasuđi- 
vanja, zdravim ljudskim razumom, savršeno skladnim karakterom“ i 
da je iz nje isijavala savršeno odnjegovana darovitost. 

Nikad nije tražila nikakvih osobitih putova; naprotiv, sve je 
poduzimala da im izbjegne. Rukopis sam dokazuje kako je do kraja 
sumnjala nije lito čemu se morala pokoriti od Zlog duha. < Uvijek 
je govorila da ne želi silaziti s uobičajena puta, da želi biti Jednaka 
svima i nepoznata. 


c) Unatoč tome što se branila od neželjenih posjeta, ona se njima 
ipak koristila za svoj duhovni rast. O tome nam govore njezini zapisi 
iz duhovnih vježbi, a napose jednoglasne izjave svih onih koji su s 
njome živjeli i djelovali. 


2, — Vjerodostojnost svjedoka 


Prije svega moramo spomenuti da je sestra Marija od Križa (ato 
znamo iz vrlo pouzdanih izvora) o svemu što se s njome zbivalo 
potanko izvješćivala svoga duhovnog vođu, o. Prevela iz Kongre- 
gacije u Pontignyu, kasnijeg generala te Kongregacije. 


Osobina uglavnom svetih duša da u svim životnim situacijama zadrže isto 
raspoloženje. Mi bismo rekli da ih ništa ne može izbaciti iz takta, 


Iz njezinih zapisa vidimo da je sestra imala veliku korist od tog 
duhovnog vodstva. Pismo što joj ga je nakon poduže odsutnosti 
pisao 4. studenoga 1912. iz Hitchina u Engleskoj potvrđuje da je pa- 
ter bio vrlo dobro informiran o druženju sestre Marije od Križa s 
njezinom bivšom susestrom. 


“Pripovijedajte mi" — piše joj on—o svojoj dragoj mučenoj duši iz 
Čistilišta, koja je već dugo uronjena u ponor Božanskog veličanstva 

.. Je li vas možda potpuno napustila? ... Ili vas ona možda u svojoj 
vlastitoj žalosti tješi? 

Nastavljate li sa zapisivanjem njezinih izjava? One prijašnje ja 
pažljivo čuvam i već sam ih nekoliko puta pročitao." 

Očito je da je o. Prevel te izjave smatrao vjerodostojnima, te 
moramo zaključiti da je o njima donio takvu ocjenu tek pošto ih je 
brižno ispitao. 

Vjerodostojnosti prvog svjedoka, njezina duhovnoga vođe 
naime, pridružuju se svjedočanstva drugih priznatih teoloških 
pisaca, čiju vrijednost ne može nitko osporiti: 


— kanonik Dubosq, bivši superior Seminera u Bayeuxu, koji je bio 
promotor u kanonskom procesu za beatifikaciju ikanonizaciju svete 
Terezije od Malog Isusa. 


— kanonik Gontier, službeni cenzor knjiga u biskupiji Bayeux i 
pisac znamenitih djela “Explication du Pontifical", “Reglement de 
vie sacerdotale" itd, 


- jedan odličan i vrlo zaslužan poznavalac mističnog bogoslovlja, 
čiju anonimnost, nažalost, moramo ovdje poštivati iz razloga koji 
nemaju baš nikakve veze s ovom stvari. Možemo samo spomenuti 
da su njegova djela zaslužila ovu pohvalu Pape Pija X.: “Odlični 
muževi s pravom cijene Vaše znanje i Vaše iskustvo." (Pismo od 13. 
prosinca 1908.) 

Pošto su dobro razmotrili Rukopis, ti su stručnjaci izjavili da u 
njemu nema ništa što bi se protivilo nauku Svete vjere, ništa što ne bi 
bilo u potpunu skladu s načelima duhovriog života, ništa što ne bi 
bilo pobudno za duše. 


S najvećim zadovoljstvom izjavili su da je sestra Marija od Križa 
bila obdarena pravom moći rasuđivanja i zdravim ljudskim razu- 
mom i time osigurana od zabluda previše žive i škodljive fantazije. 


Sa zadovoljstvom su također ustanovili da je ona poduzela sve da 
se oslobodi tih mučnih posjeta i da ih je odbijala, pitajući se ne znače 
li oni Božju kaznu što joj Nebo nameće; da su je događaji tako 
iznenadili da nije znala što bi o njima mislila, te je protiv tih uka- 
zanja iznosila toliko prigovora da joj se zaista ni u kojem slučaju ne 
može pripisati namjera da izmišlja izjave kojih je predmet sama bila 
ili da bi oni bili plod njezine fantazije. 


Činjenice koje su na spomenutu gospodu proizvele velik utisak: 

a) potpuno jasan nauk kršćanske ljubavi, koji je očit iz svega 
onoga što se dosad zbivalo: s jedne je strane sestra M. G. u samo- 
stanu V. sa svojim slabim redovničkim ponašanjem prouzročila 
mnoge patnje našoj sestri Mariji od Križa, kojoj je bilo povjereno da 
je usmjeri na pravi put; s druge pak strane radilo se upravo o sestri 
Mariji od Križa, na koju se ona po svojoj smrti morala obratiti da bi 
se oslobodila Čistilišta; 


b) činjenica da su rasvijetljenja što ih je dobivala sestra Marija od 
Križa bila to veća i to odlučnija što se sestra M. G. više približavala 

svome očišćenju; 


c) istinsko napredovanje sestre Marije od Križa u posvećenju 
same sebe, u čemu je zapažen tako vidan napredak da je kanonik 
Dubosq izjavio: “Objavljivanje Rukopisa sestre Marije od Križa - a 
ja bih želio da do toga dođe — bit će velik korak k njezinoj beati- 
fikaciji.? 

Ukratko: odlični teološki pisci, koji su bili zamoljeni da dadu o 
tome svoje mišljenje, jednoglasno su potvrdili potpunu vjerodo- 
stojnost Rukopisa sestre Marije od Križa s obzirom na njegov sadr- 
žaj i s obzirom na izvore. 


ZAKLJUČAK 


Rukopis sestre Marije od Križa, koji ćemo ukratko nazvati “Glas 
iz Cistilišta", ima, dakle, zajamčenu vjerodostojnost i s povijesnog i s 
ljudskog stanovišta. Taj glas s onoga svijeta koji nam se tu razot- 
kriva, iznoseći pred nas pravednost Cistilišta i izazivajući milosrđe 
prema njemu, daje nam pobožne i posvećujuće savjete po kome 
možemo urediti i svoj život na putu u vječnost. 

Ne sumnjamo u to da će to “Svjetlo živima iz iskustva mrtvih? 
mnogima biti najbolja škola dobra života i upravo zato spasonosna i 
djelotvorna priprava za sretnu smrt, 


KRATAK ŽIVOTOPIS OBADVIJU SESTARA 


O životu te milošću obdarene redovnice ne može se mnogo reći. 
Mada je njezin unutrašnji život bio bogat i blagoslovljen, njezin je 
život, gledan izvana, bio siromašan i jednostavan, osobito u očima 
svih neposvećenih. Tom životu nedostaje upravo ono što današnji 
čovjek najviše traži: senzacije, neobični događaji, nešto što uzbuduje 
sjetila. Na takvu pojavu nailazimo kod čitavog niza svetaca, o čijem 
izvanrednom izboru nije nitko nikad ništa slutio i čiju je tajnu, 
brižno čuvanu i šuinjom pokrivenu, otkrila tek smrt. Bio je to život 
koji je sav stajao u Božjem znaku, koji je bio življen sav iz onog dru- 
gog svijeta i za taj drugi svijet, život vjernog ispunjavanja dužnosti, 
pune odanosti Božjoj volji u svim situacijama, život ljubavi, na kome 
se jednako mogu izgraditi svjetovnjaci kao i redovnici, odnosno 
redovnice. 

Sestra Marija od Križa (Marie da la Croix) u svijetu se zvala Elisa 
Sofija Klementina Hebert. Bila je rođena u mjestu Nćhou-St.-Geor- 
ges, u biskupiji Coutances (to je kraj nedaleko od kanala La 
Manche, u blizini velikog francuskog grada Cherbourga — pri- 
mjedba prev.), 1. prosinca 1840. i već je slijedećeg dana bila krštena. 


Kad joj je bilo 6 godina, izgubila je oca, pa ju je zajedno sa sestrom i 
bratom odgojila pobožna majka. Prvu Svetu Pričest primila je u 
samostanu Augustinijanki u Valognesu 26, lipnja 1851., a četiri 
dana kasnije primila je Sv. Potvrdu. U samostanu u tom mjestu 
živjela je njezina tetka, sestra Ange Guettier, koja je kasnije postala 
poglavaricom samostana, te je do svoje smrti živjela uzornim redov- 
ničkim životom. Nakon ona dva značajna dana djevojčica se, među- 
tim, vratila svojoj kući i ondje se, u Nćhouu, posvetila poslovima u 
kući i oko nje. 

U 18. godini opet se uputila u Valognes, po drugi put, i to 
zauvijek, da bi ondje stupila u samostan Naše Drage Bogorodice. U 
njezinim bilješkama nalazi se upisano kratko i jednostavno: “Dana 
3. veljače 1859., na blagdan Presvetog Srca Marijina, bila sam pri- 
mljena u novicijat; na dan 19. ožujka odlučeno je da budem pri- 
puštena oblačenju; dana 8. svibnja 1860., na blagdan ukazanja sv. 
Mihaela primila sam veo; na dan 15. svibnja 1861. uslijedila je 
profesija" (polaganje vječnih zavjeta). 

Ponajprije je završila nekoliko posebnih tečajeva da bi se usavr- 
šila u crtanju i muzici. Pošto je i u jednoj i u drugoj struci stekla 
službenu učiteljsku diplomu, radila je kao učiteljica, omiljena među 
učenicama zbog svoje dobrote i poštivana zbog svoje pravednosti. 
Godine 1884. bila je gotovo jednoglasno izabrana za asistenticu, a 
godinu dana kasnije i za “majku perfekticu", i na toj je dužnosti 
ostala do godine 1904., kad su samostani bili jednim aktom vlade 
ukinuti. Tako je poznavala političku situaciju s njezinim protu- 
vjerskim raspoloženjem, ta ju je katastrofa ipak teško pogodila. Još 
prije nego je mogla znati do čega će doći, jedan joj je tajanstveni glas 
rekao: “Neka se majka perfekta pripravi na svoju veliku žrtvu." 


Bio je to glas koji ju je najprije uznemirio i čijih je riječi postala 
svjesna tek kad se našla pred bolnom činjenicom izgona. Kasnije je 
jednom s time u vezi primijetila: “Da sam tada slutila o čemu se Tadi, 
bila bih na mjestu umrla." Možemo shvatiti što je za nju, koja je 
svakom niti svoga srca bila povezana sa svojim samostanom i s 
njegovim pravilom kao svojim životnim pozivom, značilo kad se od 
svega toga morala rastajati. 

Kamo sada krenuti? Predložili su joj više rješenja, a ona je — 
nakon nekog vremena razmišljanja i molitve — odlučila potražiti 
utočište kod jedne svoje udane nećakinje. Za tu je obitelj, nema 
sumnje, bila velika čast da u svoju kuću primi majku prefektu 
velikog samostana, no hoće li joj moći pružiti smještaj kakav njoj 
priliči? Kako da se takvoj osobi pruži utočište kakvo njoj pripada i 
omogući način života na kakav je navikla? Kako će moći obdržavati 
samoću i šutnju, koji su bili bitni elementi njezina života? Svi su bili 
zbog toga zabrinuti. Ali sestra Marija razbila je sve njihove sumnje 
izjavivši: “Ja ću se sasvim prilagoditi vašem obiteljskom načinu 
života i vašim prilikama, što se tiče stola, kreveta i svega ostalog. 
Odnosite se prema meni kao prema članu obitelji i ja ću biti sretna." 
Bila je to ne mala pobuda za sve u kući kad su vidjeli kako ona 
obavlja svakidašnje poslove kao nešto što se samo po sebi razumije. 
Čistila je povrće, brinula se za stoku itd. Dopustila je sebi ipak jedan 
jedini izuzetak: svakodnevno prisustvovanje Svetoj Misi, za što je 
morala prevaliti šest kilometara do crkve i isto toliko natrag, i to po 
svakom vremenu! Uzalud su je pokušavali zadržati od toga. Ni dva 
pada na lošem putu nisu je mogla “urazumiti". Krist u Sakramentu 
bio je za nju i u Vauvicardu, kao i ono u Valognesu velik magnet, 
čijoj se privlačnosti nikad nije mogla oteti. 

Nakon tog sedmogodišnjeg progonstva, očito vođena Provid- 
nošću, došla je u Cherbourg. Tu je sve bilo drukčije. Sama, samo sa 
svojom nećakinjom, mogla je opet biti samo i isključivo u onome što 
je Božje. Prije svega, tu je bila u blizini kapela “Malih siromaha" pa 
je svakog dana imala priliku odazvati se zovu svoga srca, sve dok joj 
Papa Pio X. nije osobno podijelio visoki privilegij privatnog orato- 
rija, u kojemu je Presveto bilo stalno prisutno. Njezina sreća nije 
više poznavala granica. Nikad prije nije bilo tako pobožne, Bogu 
odane sakristanke ni pažljivijeg ministranta. Upravo u tom skrom- 
nom oratoriju, za vrijeme prvog svjetskog rata, čitale su se stalno 
Svete Mise. S radošću je primala sve svećenike koji su se ovdje našli, 
da prije njezina opoziva s ovog svijeta ovdje odsluže Sv. Misu. Na 
kraju jedne takve Sv. Mise zbilo se da se ona, udarena kapi, slomila, i 
to tako da se nikad više ne digne. S puno ljubavi njegovana od 

“Malih sestara siromah4*, pripremala se za smrt. Ni posljednjih 
dana, ni u posljednjem času nije se zbilo ništa osobito. Mirna, i bez 
boli usnula je zauvijek 11. svibnja 1917. - mirno i skrovito kao što je i 
Živjela. Unatoč stalnoj boležljivosti doživjela je starost od 76 godina. 
Svoje posljednje počivalište našla je u obiteljskom grobu na groblju 
u mjestu Quettehou. 

Već postoje izvještaji o čudesnim ozdravljenjima koja su postig- 
nuta njezinim zagovorom. Ako je to Božja volja, možda će jednom 
biti zaista uzdignuta na čast oltara. 


ža 4 


Što se pak tiče “prikaze", radi se o sestri M. G., mladoj redovnici, 
koja je umrla 22. veljače 1871. u dobi od 36 godina. Čini se da je 
svoje samostanske obveze nešto mlitavije shvaćala i budući da joj je 
sestra Marija bila poglavarica, pa prema tome i odgovorna za nju, 
morala ju je mnogo puta prekoriti. U Rukopisu se mogu njihovi 
međusobni odnosi na mnogim mjestima jasno rekonstruirati. U 
Francuskoj se sada priprema biografija obadviju ovih duša i ona će u 
dani čas dati pobliži prikaz života i jedne i druge sestre. 


TEKST RUKOPISA 


Predstojnica je od dana svoje smrti u Nebu jer je mnogo trpjela i 
jer je bila velika u ljubavi. 

Kad bismo bili savršeni kako to Bog hoće, koliko bi milosti On 
dao! 

Bog zahtijeva od vas veću svetost negoli od drugih. 

Prečasni g. L. je u Čistilištu jer je vrlo rado propovijedao i vodio 
duhovne vježbe ... 

... Da, to je bilo dobro, no zanemarivao je svoju župu. 


Bog će primiti to što učinite za sve duše u Cistilištu kao da ste to 
učinili samo za jednu — On sam će voditi vaše nakane. 


Sada ja najviše trpim jer nisam živjela prema svojemu zvanju. Iza 
Svete Mise Križni je put najbolja molitva. 

Vjerno poštujte propis o strogoj šutnji, jer ja sam u tome mnogo 
puta pogriješila. 

Ja više trpim od S. jer je ona živjela prema svome pozivu. Bila je 
neugodna karaktera, ali premalo poučena. 

Ne mogu davati vanjskih znakova. Bog to ne dopušta. 

... Jer sam vam zadala trpljenje Bog hoće da se vi molite za mene, 

Recite S-i, kojoj sam zadala mnogo gorčine, i predstojnici, koja 
je za mene toliko trpjela ... možda bi naručila za mene koju Sv. Misu. 

Izmolite koju Krunicu za mene! Obavljajte dobro svoja razma- 
tranja jer ja to nisam činila. Molite pažljivo svoj časoslov, jer ja sam u 
tome bila površna. Budite svugdje skromni, ja sam htjela sve vidjeti, 
pa i ono što nije bilo potrebno. Uzdasi i velika poslušnost pred- 
stojnici, kojoj sam ja prouzročila mnoge patnje. Jadna predstojnica! 
... (To je ponovila deset do petnaest puta.) 

O, kad biste znali koliko trpim! Molim vas, molite se za mene, jer 
strašno trpim u svemu. O moj Bože! Kako si milosrdan! Ljudi ne 
znaju što je Čistilište. 

Budite dobri i imajte smilovanja prema dušama! 

Što da vam preporučim? Križni put! 

Na zemlji ćete uvijek nekako trpjeti — tjelesno ili duševno ili na 
jedan i na drugi način. 

U Nebu je vrlo lijepo! Između Neba i Čistilišta je veliki ponor! 
Ponekad nam se čini da slušamo slab odjek veselja blaženika u 
Nebu, što uvećava naše patnje, jer onda jače žudimo za Bogom. U 
Nebu je čisto svjetlo, u Cistilištu je duboka tama. 

Bog vas ljubi više nego druge ... Zar vam nije dao dokaza za to? 

Majka E. je u Nebu. Živjela je u tišini i zaista unutarnjim 
životom. 

O ne, ja nisam zao duh! Ja sam sestra M. G. Dosađivat ću vam 
sve dok ne budem u Nebu. A onda ću se moliti za vas, 

. Da, molim se i molit ću se svaki dan. Vidjet ćete da duše u 
Cistilištu nisu nezahvalne. 


13 


Najgrešnije duše ne vide Mariju. 
Kad netko oslobodi koju dušu iz Čistilišta, to je velika radost za 
samoga Boga. Sve što ste čitali o tome — istina je. 


Na Uskrsnu nedjelju bit će mi patnje olakšane. 


Ako budete brižno bdijeli nad sobom, Bog će vam dati posebne 
milosti. 


Molite psaltir za mnogo duša odjednom, ali prije molitve izrecite 
nakanu da je darujete za svaku dušu posebno i tako će svaka 
zadobiti milosti kao da je obavljena samo za nju. 


Posebne su patnje u Cistilištu za one redovnice koje su svojim 
poglavaricama zadavale gorčinu — za njih je Cistilište strašno. 
Trebale bi poći sa mnom da vide što ih čeka. 


24. ožujka 1874. Sutra pođite, koliko god puta možete, pred 
Svetohranište. Budući da vas ja pratim, bit ću vrlo sretna što ću biti 
blizu Boga. Da, to me tješi. 


Marijino Navještenje. — Sad sam u drugom Čistilištu. Od smrti 
do danas bila sam u prvome, gdje se užasno trpi. Ovdje, u drugom, 
patnje su, međutim, lakše. 

Budite potpora svojoj poglavarici! Nemojte toliko govoriti — 
čekajte da budete upitane. 


Svibanj. — Od blagdana Marijina Navještenja sam u drugom 
Čistilištu. Tog sam dana prvi put vidjela Mariju, jer je u prvom 
Čistilištu duše ne vide. Njezin nas pogled ohrabruje. Ta dobra 
Majka pripovijeda nam o Nebu. Međutim, dok je gledamo, čini nam 
se da manje trpimo. 

Oh kako čeznemo za Nebom! Kakvo mučeništvo trpimo otkako 
poznajemo dobroga Boga! 

Što mislim? ... Bog to dopušta za vaše dobro i meni na utjehu ... 
Poslušajte što ću vam sada reći: Bog je za vas pripravio mnogo 
milosti. Hoće da spasite mnoge duše dobrim savjetima i svojim 
primjerom. Ako mu budete u tom pogledu svojim ponašanjem 

pravili smetnje, pozvat će vas na odgovornost za sve duše koje ste 
mogli spasiti. 

Da, to je istina, niste toga vrijedni, ali ako to Bog dopusti ... On je 
gospodar i daje milost kome hoće. 

U redu je ako častite sv. Mihaela i preporučujete drugima da ga 
časte. Nakon smrti su sretni svi koji su se utjecali svecima da bi bili 
njihovi zagovornici pred Bogom u tom strašnom trenutku. 


Nemojte se bojati govoriti svojim učenicama o velikim istinama 
našega spasenja. Duše su potrebne toga, da ih to potakne, osobito u 
sadašnje vrijeme. 


Bog hoće da mu se potpuno darujete. Ljubi vas više nego mnoge 
druge. Zato će vam dati i više milosti. Neće vam, dakle, biti teško da 
Ga više ljubite. Nemojte izgubiti nijednu milost koju vam daje. 

Živite samo za dobroga Boga! Uvećavajte posvuda Njegovu 
slavu! Koliko dobra možete učiniti za duše! 

Svime što činite razveseljujte Boga! Prije svakog čina saberite se 
na trenutak i pomislite da li je to što namjeravate učiniti drago 
Bogu. Sve za Isusa! Oh, ljubite Ga neizmjerno! 


Da, ja trpim, no moja je najveća muka to što ne gledam Boga. To 
je neprekidno mučeništvo, gore od vatre Čistilišta. Ako poslije bolje 
uzljubite Boga, kako to On očekuje od vas, osjetit ćete to nestajanje 
u sjedinjenju s onim koga ljubite, s dobrim Isusom. 


Da, i sv. Josipa vidim ponekad, ali manje nego Mariju. 

Nastojte biti ravnodušni prema svemu osim prema Bogu. Tako 
ćete postići vrhunac savršenosti, na koju vas poziva Isus. Majka I. 
nije bila dionicom Svetih Misa koje su se za nju davale. Redovnice 
ne smiju ničim raspolagati jer to je protivno siromaštvu. 

Ako dobro obavite razmatranje, to će osjetiti duše koje su vam 
povjerene. 

Dobri Bog nam neće nipošto uskratiti milosti za koje Ga 
zamolimo u dobro izvršenu razmatranju. 

Redovničke osobe imaju udaljenije i gore Čistilište jer su imale 
više milosti koje su zloupotrijebile. 

Ovo je dopustio dobri Bog, i to na molbu umrle poglavarice jer u 
Čistilištu ima mnogo napuštenih redovnica, naravno, njihovom 
krivnjom, kojih se nitko ne spominje. Pokojna poglavarica mi je 
rekla da bi Bogu bilo drago kad bi se za nju od vremena do vremena 
odslužila koja Sveta Misa. Poručite to poglavarici! 

Da, Bog ljubi poglavaricu. Kako vidite, nametnuo joj je veliki 
križ, što je znak njegove ljubavi. 

Nitko ne može zamisliti koliko trpimo u Čistilištu. U svijetu 
nitko i ne misli na to. Pa ni u redovničkim obiteljima ne misli se na 
to. Zato Bog želi da redovnici i redovnice posebno mnogo mole za 
duše u Čistilištu, da na to potiču i učenice, pa da i one šire tu 
pobožnost među svijetom. 


Ne bojte se umornosti! Kad se radi o Bogu, žrtvujte za Nj sve. 

Slušajte potpuno svoju poglavaricu, neka raspolaže s vama kako 
hoće. Budite što ponizniji! Ponizujte se uvijek do zemlje, ako je to 
moguće. 

M. je u Čistilištu jer je svojim lukavim govorenjem spriječila 
mnogo dobroga što su ga poglavari mogli učiniti. 

Vježbajte se u Božjoj prisutnosti i u čistoći nakane! 

Bog traži odane duše koje Ga ljube zbog Njega samoga. A takvih 
je vrlo malo. Hoće da i vi budete među tim Božjim prijateljima. 
Mnogo ih je koji ljube Boga, no svi samo misle da Ga ljube, a ljube 
Ga poradi sebe. To je sve! 

Ne, u Čistilištu ne vidimo Boga. To bi bilo za nas Nebo! 

Bog ne dopušta da se vara duša koja Ga traži istinski, s dobrom 
voljom, iz ljubavi. 

To je istina: Bog daje više puta obilje milosti ondje gdje je bilo 
obilje grijeha ... Zašto ih otklanjate? 

Predajte se, darujte se, žrtvujte sc za dobroga Boga! Za Njega ne 
možete nikad previše učiniti. 

Pred starijim sestrama nemojte imati ljudskog straha. Recite 
uvijek sve ono što bi moglo poduprijeti vaše poglavare! 

Nisu najbolji Božji prijatelji oni kojima se Bog služi da muče 
druge. Zahvalite Bogu što niste među njima. Bolje je biti nakovanj 
negoli čekić. 

Neka vam nikad ne bude previše duševnog ni tjelesnog trpljenja 
— ta njime ćete jedva dati zadovoljštinu za prošlost. Vaša kruna se 
već počela plesti. 


Lipanj. - Kad za duše nastane vihor patnje, mislite da će za 
kratko vrijeme sve proći. 

Sotona ima posvuda svojih pomagača ... pa i po samostanima. 

Ne, ne vidim dobroga Boga kad je izložen, no osjećam Njegovu 
prisutnost. Gledam Ga kao i vi očima vjere, samo naša vjera je življa 
od vaše. Mi znamo što je Bog. 

Živite stalno u prisutnosti dobroga Boga! Govorite s Njime kao 
sa svojim prijateljem i bdijte nad svojom nutrinom! 

Za dobru pripravu na Sv. Pričest potrebna je ljubav prema 
Euharistiji, nakon Sv. Pričesti pak samo ljubav. 

Bog hoće da živite samo za Njega, da mislite samo na Njega, da 
se obnavljate samo za Njega. 

Zatajujte svoj duh, svoje oči, svoj jezik — to će Bogu biti ugodnije 
negoli tjelesno mrtvljenje pri kojemu je često puta mnogo samo- 
volje. 

Odnosite se prema Bogu kao prema dobrome ocu, kao prema 
dragim prijateljima, kao prema dragom zaručniku. 

Izlijte svu nježnost svoje ljubavi na Isusa, na Njega samoga — svu, 
svu! 


Da, svu vječnost pjevat ćete o beskrajnom Božjem milosrđu 
prema vama. 


Ljubite dobroga Isusa tako da u vama nađe ugodno prebivalište, 
gdje će — tako reći — počinuti od uvreda što Mu ih nanosi svijet. 
Ljubite Ga za one bezbrižne, nehajne duše, ljubite Ga prije svega 
zbog sebe, ljubite Ga, jednom riječju, tako da budete u samostanu 
V. primjer koji raspaljuje. 

Sveta Terezija i M. Eust. su Ga zaista ljubili. Zato Ga i vi, koji ste 
Ga više vrijeđali, morate još više ljubiti negoli te nevine duše. 


12. prosinca. — Ako ljubite dobroga Boga, ništa vam neće 
uskratiti. Kada nešto molite osobu koju zaista ljubite, onda govorite 
tako da postignete ono što želite. Tako činite i pred dobrim Bogom. 
Dat će vam sve za što Ga zamolite. 


Bog hoće da mislite samo na Nj, na Njegovu ljubav i na 
ispunjavanje Njegove volje. 

Kad mislite na Boga, mislite i na duše. Malo biste učinili kad 
biste spasili samo sebe. 


Bog zahtijeva od vas veću savršenost nego od drugih. 

Veljača 1875. — Bdijte nad svojom nutrinom, čuvajte svoje malo 
trpljenje samo za Isusa. On vam može nadoknaditi sve što vam je 
uzeo. 


Vaš život neka bude život stalnih unutrašnjih djela ljubavi, zata- 
jivanja za koja zna samo Bog. Nemojte činiti ništa osobito: skrovit 
život, skrovit život združen s Isusom. 


Dobri Bog hoće da ljubite samo Njega. Ako ne stavite zapreka 
Njegovim milostima, dat će vam i posebnih, kakvih nije dao dru- 
gima. Zaista vas ljubi osobito. Zar se još niste uvjerili u to? Mi 
moramo samo s počitanjem moliti za Njegove planove, no ne zato 
da bismo pokušali shvatiti ih. On je gospodar i radi s dušama što 
hoće. Budite uvijek ponizni, povučeni. Ne zanimajte se ni za koga, 
nastojte samo oko svojega posvećenja. 

Ne, nemojte imati previše veze sa ... I previše je plitka, previše 
govori. To ne bi bilo drago Bogu. 

Nije u redu da ste tako nepovjerljivi prema Isusu. Sve ste Mu 
dali, prepustite Mu se onda i u toj stvari ... Sve što se dogodilo On je 
dopustio. 

Ljubite dobroga Boga! O kako su sretne duše koje imaju to 
blago! Vaša velika pokora u životu neće biti unutrašnja zapuštenost, 
nego bol zbog gorčine što ste je zadali Isusu u prošlosti, i to napose 
kad vidite kako vas obasipa milostima i još će vas obasuti i što 
osjećate da niste u stanju ljubiti Ga onako kako biste htjeli, 


Možete ustati u četiri i poći na počinak kao i drugi, samo da se ne 
razbolite. Jamčim vam da zbog toga nećete oslabjeti; tih pola sata 
nije tako velika stvar, a bio bi to poticaj za druge. 


Nemojte se zbog malenkosti prituživati nikome, pa ni poglava- 
rici. Sačuvajte male gorčine za sebe i za Isusa kome možete sve 
ispričati. 

Ne brinite se toliko za svoje zdravlje. Dobri Bog dat će vam ga 
dovoljno da Mu služite. 


14. svibnja. — Gledajte da u duhovnim vježbama ne izgubite 
nijedne milosti, da ih slijedite s Božjim nadahnućem, da živite od 
vjere i da budete što sabraniji. Već vas dugo potičem na to. Budite 
stalno, a napose kod svih svojih poslova, tako sabrani kao što ste 
sabrani pri zahvali nakon Sv. Pričesti. 


Zahvalite Bogu za sve milosti koje vam je dao i koje vam daje 
svaki dan. Mislite na to svakog jutra pri kraju razmatranja. Molite 
Ga za ono što sam vam jučer rekla. 

Ne poduzimajte ništa prije negoli ste se sabrali i posavjetovali s 
Isusom koji je u vašem srcu. Ta vi me razumijete ... 

O, da, veoma ljubim dobroga Boga, ali kao duša koja se čisti. To 
znači: što se više približava Nebu, to više raste njezina ljubav. 

Mislite često na to kako vas Bog ljubi. Budite vjerni svim 
nadahnućima Njegove ljubavi! 

Započnite svaki dan kao da još ništa niste učinili i ne gubite 
hrabrosti! 

18. svibnja. — O kako je malen broj pravih redovnica, koje imaju 
redovničkog duha! Jedva jedna od pedeset njih. Vi morate na svaki 
način biti među onima odlikovanima. 


Koliku odgovornost imaju poglavari, voditeljice novakinja, raz- 
rednice po školama! Kako li će odgovarati dobrome Bogu! 


Što budem bliže oslobođenju, to ćete me bolje razumjeti, i kad se 
oslobodim, bit ću vaš dragi anđeo zaštitnik. Ali anđeo kojega ćete 
vidjeti. 

Majka N. je još u Čistilištu. Primila je u samostan osobe koje nisu 
imale zvanja i unijele su mlitavost u redovničku službu. Razlučivati 
duhove, to je velika sposobnost. Kad bi se pri primanju osoba bolje 
pazilo, ne bi bilo toliko zla po samostanima. 


20. lipnja. — Bog nc zahtijeva drugo nego volju. Samo srce hoće 
za sebe. 


Ako želite dobivati milosti za sebe i za samostan, zatajujte se od 
jutra do večeri, ne tražite ni u čemu sebe, sve neka ostane skriveno 
pred tuđim pogledima, samo Bog neka zna i vidi vaše žrtve. On sam, 
razumijete li? 


Morate podnijeti mnogo neugodnosti. Dobri Bog to dopušta da 
steknete zasluge. Pazite da ništa ne izgubite! 


Da, istina je, Isusu čini veću čast da Njegovu slavu uvećava osoba 
koja nije bila stalno u prijateljstvu s Njim. Vas smućuje to što vidite 
da vas je unatoč vašim duhovnim slabostima pozvao da izvršavate 
Njegove planove. Zato Mu se potpuno darujte i žrtvujte! 

Znate li zašto dobri Bog sada ne da milosti za koje Ga prosite? 
Jer nemate dovoljno povjerenja u Njega. 

Istina je, vi previše zaboravljate na velike milosti koje vam je Isus 
dao. Njegovo oko vas gleda od jutra do večeri, a vi Mu se izmičete 
koliko možete. Na taj se način ne smije postupati s Bogom, koji je 
tako dobar, zaista jako dobar prema vama. 


Svakog trenutka pitajte svoje srce da li radujete doboga Boga. 
Pitajte se niste li učinili nešto što bi Ga žalostilo. To će sve više 
privlačiti Isusove poglede na vas. 

Ljubite dobroga Boga tako da u vašem srcu nalazi ugodno 
prebivalište, gdje će otpočinuti. Isus će vam sam govoriti o bolima 
koje Mu zadaje svijet, a vi Mu iskažite toliko ljubavi da Ga utješite, 


14. kolovoza. — Bog hoće da sami sebe poslušate. Imajte po- 
vjerenja u Nj, zar vam to nisam već nekoliko puta rekla? Zar mislite 
da vam uza sve vaše slabosti neće dati potrebnih sila da biste Mu 
mogli služiti? Zašto sumnjate u Njegovu moć i dobrotu? 


15. kolovoza. — Da, vidjele smo Mariju. Otišla je s mnogim du- 
šama u Nebo, a ja sam ostala. 


Vruće vam je? Oh, kad biste znali kako peče u Čistilištu! Svaka, i 
najmanja molitva nam mnogo olakšava stanje. Oživi nas kao žed- 
noga čaša vode. 


Ljubite sve, ali nemajte pouzdanja u druge, jer Isus hoće da bude 
vaš jedini pouzdanik. Sve za Njega, sve samo za Njega! 

Nemojte poduzimati ništa čime biste pobudili pažnju. Ukla- 
njajte se —ali tako da ne radite protiv ljubavi — društvu onih sestara 
koje nisu sabrane i nemaju prave sestrinske ljubavi. Mislite samo na 
svoju dužnost! Zaboravite na sebe! Ne izražavajte svoje mišljenje, 
ako ga nitko od vas ne traži. Mislite samo na to kako da napredujete 
u unutrašnjem životu. Isus! ... Da, Isus od jutra do večeri i od večeri 
do jutra. 

20. kolovoza. — Duhovne vježbe. Uzdišem jer sada trpim više 
nego obično ... i to zato jer sam nekoć zloupotrebljavala te dane 
milosti i spasa, pa sam sada kažnjena. 


Činite sve zbog Boga, jednostavno, tražite da u svemu ugodite 
Bogu. On vas neće pustiti na miru dok ne dospijete tako daleko da 
svu svoju pažnju obratite Njemu. 

Budite živo pravilo za svu redovničku družbu, tako da svi koji vas 
vide kažu: Gledajte pravilo! Još više je potrebno: morate postati 
drugi Isus, to jest, morate živjeti tako da, koliko je to čovjeku 
moguće, u svemu svome vladanju nasljedujete samoga Isusa. 


7. rujna. — Dragi Bog, koji je tako velik, priklanja se k duši koja 
Ga ljubi te se, tako reći, zanima i za njezine najmanje malenkosti. 
Kolika dobrota! 

Istina je: u našoj duši su tako povjerljive stvari da ih razumije 
samo Bogimiih ne možemo povjeriti drugome nego samo Njemu. 


8. rujna. — Bog dopušta da neke duše budu nježnije od drugih — to 
je u Njegovim planovima. Od onih kojima je dao srce koje više ljubi, 
od njih i traži da izliju svu ljubav na Nj, u Njegovo Srce, vrijedno 
čašćenja. On je sam gospodar i daje svakome što hoće. Bog ljubi 
neke duše zaista na poseban način, a među njima ste i vi. 


Noću, kad vi spavate, ja jače trpim. Doduše, svoje Čistilište 
nosim uvijek sa sobom“, no preko dana, kad vas — s Božjim 
dopuštenjem - pratim, trpim manje. 


7, studenoga. — Pazite na ovo što ću vam reći: budite zaista pažljivi 
na svoju nutrinu, na sve što radite. Pitajte se svakog sata da li je Bog 
s vama zadovoljan jer morate doskora postati sveti.“ 


Kao kada stavimo ruku u rukavicu, ruka može biti u džepu ili izvan njega, ali 
ostaje u rukavici. Tako i duša može po Božjem dopuštenju biti prisutna na Sv, 
Misi ili pohoditi neku odabranu dušu, ali ostaje u svom Cistilištu. 


Svetost nije nikako privilegija svetaca, nego dužnost svakog čovjeka na zemlji. Ili 
ćemo nakon smrti svu vječnost biti sretni u Nebu, ili prokleti u Paklu, trećega 
nema. Daleko je lakše postići svetost na zemlji, nego se posvećivati kroz mnoge 
godine ili stoljeća u Čistilišnom ognju, bez ikakve mogućnosti vlastitog upliva u 
promjenu svoga stanja. Duše na zemlji trpljenjem stječu zasluge za Nebo. Duše u 
Čistilištu nemaju zasluga, one zadovoljavaju za propuštene zasluge po kojima su 
mogle već na zemlji postići svetost. 

Istina je: s Božjom milošću možemo sve. Priznajte da niste 
vrijedni tih milosti, no unatoč tome djelujte! 


8. prosinca. — Ljubite dobroga Boga! Ne bojte se trpljenja! 
Pouzdajte se u Boga, a nikako u sebe. Odumirajte sami sebi od jutra 
do večeri. Znate li što sam vam rekla o novom biskupu — sve je istina. 


Živite samo za Isusa! 


Pouzdajte se samo u dobroga Boga! Samo pred Njega iznosite 
sve! Sakrivajte se pred svijetom! Povremeno ćete osjećati bol, veliku 
bol, no izvana se to ne smije vidjeti jer Bog hoće da On bude jedini 
svjedok vaših tegoba. Vidjet ćete kako ćete se dobro razumjeti s 
Njime. 

Ako nastojite biti takvi kako to Bog hoće, ako pazite na sebe da 
ne izgubite ni jedne milosti, onda će vam se Bog zaista izvanredno 
otkriti. 


Bog osjeća ako ne mislite na Njega. Zamislite nekoga tko vam je 
draži od drugih, kome dajete prednost pred svima ostalima i pred 
kojim ništa ne skrivate. Ako biste se počeli odjednom tuđiti toj 
osobi, ako u družbi ne biste imali ni pogleda ni riječi za nju, zar 
mislite da je to ne bi boljelo? Tako je i kod Boga. On ljubi sve duše, 
no već sam vam rekla da vas ljubi više nego druge, mada to ne zaslu- 
žujete. Zar nije razumljivo da Ga vaša nebriga osjetljivo pogađa jer 
samo čeka da Mu uzvratite ljubav, da bi vas uronio u nove milosti. 
Sve što radite osjeća. Bog hoće da mislite na Njega, a to znači da uza 
svu vašu zaposlenost sve vaše misli prije svega budu sa Njime. Prije 
nego počnete govoriti s osobama s kojima imate posla trebate prvi 
pogled uputiti k Njemu. Jednom riječju: živite i dišite samo za 
Njega, On ima svoje pravo nad vama, On je gospodar i zato Tadi što 
hoće. 


12. prosinca. — Bog hoće da Ga molite u svojem srcu prije nego 
što ćete Ga vječno moliti u Nebu — razumijet me, zar ne? Naviknite 
se na to da češće primate Sv. Pričest. Budete li dobro pripravljeni na 
to, izte će vam vježbe pritjecati najobilniji i najspasonosniji plodovi. 

30. prosinca. — Nemojte ništa moliti za svoje zdravlje, isto tako 
nemojte otkloniti ništa od onoga što vam se dade. Ni u čemu ne 
smijemo biti posebni. 


Siječan 1876. — Ako biste htjeli nešto prigovoriti svojoj pogla- 
varici, a to se može dogoditi, onda radije pričekajte da se umirite i 
tako se svladate. Pripravite Isusu u svojem srcu ugodno prebivalište, 
da dođe počivati u nj. Ali za Sv. Pričest se dobro pripravljajte, 
mislite na nju još navečer pa i ujutro također, čim se probudite. 

No nije dovoljno da Isusu samo pripravite prebivalište, već je 
potrebno da Ga i pozovete u nj. Čemu biste, naime, pripravili lijep 
stan za prijatelja, ako ga nikad ne biste pozvali u nj? Pozovite, dakle, 
Isusa više puta svojim željama i posebno svojom ljubavlju. 

Živite u svojoj nutrini tako da Isusa nikad ne izgubite ispred 
svojih očiju, pa ni pri svojoj najvećoj zaposlenosti u razredu. A da 
biste to postigli, bdijte nad svojom nutrinom! 

Dobri Bog će vam pomoći i nadoknadit će ono što vi ne možete 
stvoriti, ali ako Ga hoćete razveseliti, nemojte raditi nedjeljom. 
Samo molite što više možete! To je sve. 


Dobri Bog hoće da budete Njegov oslonac, da vaše srce bude 
Njegovo svetište. 


Veljača. — Istina je, Bog dobiva u Nebu beskonačno čašćenje, no 
budući da Ga vrijeđaju na zemlji, hoće da ovdje dobije i zadovolj- 
štinu. Od vas zahtijeva da Mu svojom ljubavlju i svojom nježnošću 
dadete odštetu za zapuštenost, na koju nailazi posvuda. Ta znadete 
što sam vam već rekla o tome. 


(Marijino Navještenje.) — Ako Bog hoće neku dušu sasvim za 
sebe, onda je samelje kao jabuku u preši da bi iz nje istisnuo sav sok 
strasti, sebeljublja, jednom riječju: sve mane. Zatim je oblikuje po 
svojoj volji. Ako je vjerna, dade se preoblikovati i Isus je nato napuni 
posebnom milošću i uroni je u svoju ljubav. 

16. srpnja. — Presveta Euharistija neka bude za vas magnet koji 
će vas najviše privlačiti k sebi! Presveta Euharistija neka bude 
pokretač svega vašega života! 


28. kolovoza. — Nemajte drugih želja osim ove jedine da Boga sve 
više ljubite i da se s Njime sve tješnje združujete. Nastojte postići da 
budete svakoga dana sve duhovniji i sve više združeni s Isusom po 
tjelesnom i duševnom trpljenju, a prije svega po ljubavi. 

Kad biste bili pripravni odgovoriti Božjim planovima do viskoga 
stupnja svetosti i sjedinjenja s Njime, kakve bi vam On milosti dao! 
... Te milosti ... O nekima sam već govorila, a drugih još ne poznam. 
Oh, bdijte nad sobom! Treba da samo pogled na vas, sama vaša 
prisutnost pobudi pobožnost u drugima. 


30. kolovoza. — Duhovne vježbe. Istina, duhovne će vježbe biti za 
sve, no Bog će dopustiti da u tim duhovnim vježbama u svakom 
govoru bude nešto posebno za vas. Budite pažljivi! Te duhovne 
vježbe neka vas posvete! 


Bog je vaše srce stvorio za sebe. Prepustite se našem Gospodinu i 
ne gledajte ni naprijed ni natrag! Predajte se u Njegove Božanske 
ruke, na Njegovo Srce i ne bojte se ničega! 


Počastite svakog jutra na kratko vrijeme Isusa u svim ckrvama u 
kojima je napušten! Postavite se u duhu pred sve zaboravljene 
Tabernakule i recite Isusu kako Ga jako ljubite i kako mu želite dati 
zadovoljštinu za osamljenost u kojoj Ga puštaju ljudi.* Obnovite tu 
nakanu nekoliko puta na dan! Time ćete Ga obradovati. 


U tu svrhu možete upotrijebiti slijedeće molitve: 

Klanjam Ti se Isuse pred svim Svetohraništima, u svim crkvama i u svim 
vremenima, za svaku pojedinu dušu od postanka do svršetka svijeta, koja Ti se 
nije i koja Ti se neće dostojno pokloniti. 

Gospodine moj i Bože moj; ja vjerujem u Tebe, uzdam se u Tebe, klanjam Ti se i 
ljubim Te. 

Molim Te da oprostiš grijehe svima onima koji: ne vjeruju u Tebe, koji se ne 
uzdaju u Tebe, koji Ti se ne klanjaju i koji Te ne ljube! 


25 


Dobri Bog želi da stalno mislite na Njega, da pred Njegovim 
Božanskim očima obavljate svaku molitvu, svako djelo — jednom 
riječju: da, koliko je moguće, nikad ne zaboravite na Njega. No sve 
to neka se zbiva mirno, neprisiljeno, da drugi i ne slute, samo Isus 
neka zna što se zbiva između Njega i vas. Oči imajte obično oborene, 
izuzevši kad provodite nadzor, no i tada vršite svoju dužnost skrom- 
no! Nemojte ništa raditi zbog ljudi! Budite uvijek vrlo ponizni! 
Učinite što možete da i drugi ljube Boga. Pustite da prođe što je 
prolazno, a vi sami prođite kroz množinu nečujno i ako morate 
nastupiti, izvršite to jednostavno; preporučite sve Bogu i ne uzne- 
mirujte se hoće li djelo uspjeti ili ne, glavno je da ste time Boga 
razveselili. 

Nemajte drugih želja nego da Boga sve više ljubite. 

Na kraju duhovnih vježbi odlučite da ćete često misliti na ovo što 
ću vam sada reći: Samo Bog! Moj Bog i sve moje! ... Sve prolazi, i to 
prolazi brzo. Tabernakul je moje počivalište, a Presveta Euharistija 
je moj život. Križ je moje udioništvo, Marija moja Majka, a Nebo 
moje ufanje. 

Da, razveselili biste Boga kad biste sutra uzeli kruh bez maslaca. 


20. studenoga. — Nikad ne donosite suda o tome što rade vaše 
susestre. Vi nećete odgovarati za njih i zato nije nužno da se prema 
njima ravnate. Dobri Bog ne zahtijeva od svih istu savršenost. 
Zatajujte se i ne ispitujte da li i drugi rade to što vi radite. Bog to ne 
zahtijeva od njih. 


Nikako mi nećete vjerovati što vam govorim. Vidjeli ste jutros 
što hoće Bog od vas jer vam je dao znak za koji ste molili ... Da, dobri 
Bog želi da suosjećate s Njim kao sa svojim najboljim prijateljem, 
bez ikakve bojazni. Njegova veličanstvenost zaista pobuđuje strah i 
zaista niste vrijedni tako povjerljivog drugovanja s Isusom: no zar 
nije upravo Isus onaj koji može siromaha učiniti bogatim? Molite 
zato dobroga Isusa da vas obogati vrlinama kakve želi imati u vama, 
a vi se, međutim, vladajte prema dobrim nadahnućima. Raširite 
svoje srce, jer to, što Isus traži od vas, to je ljubav. Kakve li ćete 

milosti primiti ako budete vjerni! ... Milosti o kakvim niste nikad ni 
sanjali. 


Božić 1876. — Nemojte se tužiti drugima kad morate nešto 
pretrpjeti! To vas neće umiriti. Sve morate najprije ispripovijediti 
Isusu, a vi Mu često govorite posljednjem. 

Da, veoma osjećam pomoć i nadam se da ću se doskora 
osloboditi. O, da znate kako čeznem za Bogom! ... No to neka ne 
izvrši nitko, izuzevši ... A vi ostanite kod svih tih nadnaravnih 
događaja tako naravni, jednostavni, da nitko ne opazi i ne nasluti što 
se zbiva. Razumijete? Zatajujte sami sebe, no — naravno — neka 
pritom ne trpi dužnost, sve neka bude jednostavno! Bog hoće da 
samo On jedini zna što se zbiva u vašoj nutrini. 


Siječanj 1877. — Otvorite se u miru Srcu svojega Isusa, Srcu 
vrijednom čašćenja! Kao svome prijatelju recite Mu sve, On će vas 
razumjeti. Ono pak što sam vam rekla o malenom kutiću u Nje- 
govom Božanskom Srcu neće vam se prije otkriti dok ne budete više 
“unutrašnji“ negoli ste do sada. 


Ne uznemirujte se zbog poteškoća u razredu. Svakoga dana se 
molim za vas da ne izgubite strpljivost. 


13. veljače. — (Pred Presvetim Oltarskim Sakramentom.) — Vidite 
kako je sam dragi Isus. A moglo vas je tu biti i više da je bilo dobre 
volje. No koliko nebrige ... među redovničkim dušama! Isus to jako 
osjeća. Ljubite Ga vi za te mlitave duše i dobri Isus bit će odštećen za 
njihove uvrede. 


12. svibnja. — Zatajujte se tjelesno i duševno! Zaboravite sebe! 
Otkažite se svima i svakome! Nemojte gledati na to što rade drugi. 
Bog ne zahtijeva od svih istu savršenost. Nemaju svi istih rasvjet- 
ljenja. Vas pak rasvjetljuje Isus i zato gledajte samo na Njega, samo 
On neka bude u svemu vaš cilj. 

Prije svakog čina upitajte se da li je ta stvar Njemu po volji. 
Njegov pogled, Njegova ljubav, Njegovo veselje, to neka vam bude 
zadovoljština. Svaka bezbrižnost, svaki nedostatak pažnje kod vas 
prema Njemu boli Ga. Veseli Ga, naprotiv, svako sjećanje na Nje- 
govu prisutnost, svako uzdignuće duha, svaki pogled, svaki osjećaj. 


Bdijte nad svojom intimom i gledajte da ne izgubite nijedne 
milosti dobroga Boga. Nemojte se toliko brinuti za svoje tijelo, 
zaboravite na sebe! Predajte se jednostavno u Isusove ruke, neće vas 
zapustiti u vašim tegobama. Pouzdajte se beskrajno u Njegovu 
dobrotu, Kad biste znali kolika je Njegova moć, da li biste joj 
stavljali granice? Što bi On uskratio duši koja Ga ljubi? 


13. prosinca. — Pri svojem radu nemojte nastojati ugoditi ljudima, 
Radite sve samo za volju Boga, a ne zbog ljudi, i to ustrajno! I znate 
što vam je vaš Gospodin naredio da svakog jutra učinite 25 puta? 
Ako istinski ljubite dobroga Boga, neće vam u tim trenucima 
uskratiti ništa za što Ga zamolite ... Da, vi ste slabi, to je istina, ali 
Isus ne dijeli svoje milosti uvijek najsvetijima. 


Pripravljajte se neprestano veoma svjesno za Svetu Pričest, za 
Ispovijed, za zajedničku molitvu, ukratko — za sve što vas može 
tješnje združiti s Isusom. 


... Ipak bi vam moralo biti lakše nego drugima gledati Isusa, 
prisutna u vašem srcu: po milostima što vam ih u tom pogledu 
poklanja mogli biste biti sabraniji. 

Rekla sam vam već da dobri Bog traži po svijetu duše koje bi Ga 
ljubile s pravom djetinjom ljubavi, s nježnošću punom počitanja, no 
ne nalazi ih. Njihov broj je manji nego biste mislili. Neke si duše 
zamišljaju Božje Srce premalenim. Gledaju Isusa u nedosežnoj 
veličini, a njihova ljubav ostaje hladna. Počitanje ustupa mjesto 
nebrižnosti. Znam da sve duše nisu sposobne razumjeti ljubav što je 
Isus zahtijeva, ali vi, budući da vam je dao tu spoznaju, dajte Mu 
zadovoljštinu za tu bezbrižnost, za tu hladnoću. Molite Ga neka 
raširi vaše srce da bi moglo bolje ljubiti! Svojom nježnošću i pri- 
snošću, punom počitanja, koju vam Isus dopušta, možete dati zado- 

voljštinu za nedostatke drugih koji to ne razumiju. Učinite tako, a 
prije svega ljubite mnogo! 

Nipošto nemojte uveličavati svoja djela! Počnite svakog dana 
kao da još ništa niste učinili. To vječno neudovoljavanje svojoj volji, 
svojim lagodnostima i svojemu mišljenju je dugo mučeništvo, vrlo 
zaslužno i dragome Bogu milo. 

Bog hoće da budete nešto osobito, no ne po vanjštini, nego po 
nutrini. Želi da postignete tako visok stupanj sjedinjenja s Njim da 
Ga više nikad ne izgubite s očiju, pa ni u najvećoj zaposlenosti. 

1878. (Duhovne vježbe u kolovozu.) — Veliki grešnici i oni koji su 
čitav život bili nehajni za Boga, kao i redovničke osobe koje nisu bile 
kakve bi morale biti, nalaze se u velikom Čistilištu. Molitve koje se 
upućuju za njih Bog ne pripisuje odmah njima u korist. Bili su čitav 
život nehajni za Boga, sada kao da je Bog nehajan za njih. Zato su 
zaboravljene i napuštene kako bi time popravile svoj ništavan život. 


Ovi, koji ste na zemlji, ne možete si predstaviti tko je Bog. Ali mi 
to znamo i razumijemo jer je naša duša oslobođena veza koje su nas 
nekoć sprečavale da shvatimo svetost, Božje veličanstvo i Njegovo 
veliko milosrđe. Mi smo mučenice, mi se, da tako kažem, trošimo u 
ljubavi. Neka nasavladiva sila vuče nas k dobrome Bogu kao k 
našem središtu, a u isto vrijeme nas neka druga sila goni natrag, na 
početak zadovoljštine. Tako trpimo jer ne možemo udovoljiti svojoj 
čežnji. O, kolika muka! ... Ali to zaslužujemo i zato ne mrmljamo, ta 
hoćemo samo ono što hoće Bog. Ne, vi na zemlji ne možete 
razumjeti kako mi trpimo. 

Da, meni je lakše, nisam više u ognju. Trpim od neutažive čežnje 
da što prije ugledam Boga, no i to je trpljenje strašno ... Ali osjećam 
da se približava svršetak mojega progonstva, da se bližim kraju, 
kome čeznem svom svojom željom. Osjećam se sve slobodnijom, no 
kad ću biti oslobođena — ne znam. To zna samo Bog. Možda ću još 

godinama tako čeznuti za Nebom. Zato nemojte prestati moliti, 
vratit ću vam to poslije, iako se i sada molim za vas. 


O, kako je veliko Božje milosrđe nad vama! Tko to može 
shvatiti? Zašto dobri Isus tako čini svama? Zašto vas ljubi više nego 
druge? Zašto ima još toliko mnogo milosti pripravljenih za vas? 
Možda zato jer ih zaslužujete? O ne! ... Još i manje to zaslužujete 
nego druge duše. Ali On hoće tako, On je djelilac milosti. Zato Mu 
budite veoma zahvalni! Ostanite stalno uz Njegove Božanske noge i 
posve Mu se prepustite! Bdijte nad svojom nutrinom! Razmišljajte 
neprestano čime biste mogli razveseliti Isusa. Oči, srce, ljubav - sve 
samo za Nj! Savjetujte se s Njime u svakoj prilici. Uronite se u 
Njegovu volju i onda budite mirni. Sve će se zbiti kao što sam vam 
rekla, samo vi nemojte praviti nikakvih smetnji. Dobri Isus hoće 
tako. 


Propadaju osobe koje to hoće na bilo koji način, jer da bi došle 
do toga, moraju odbaciti tisuće milosti i dobrih nadahnuća. Ako 
propadnu, to je njihova krivnja. 

Kad odem onamo, reći ću vam. Čini mi se pak da dolaze veliki 
blagdani u Nebesima s udvostručenim ushićenjem i zanosom, s 
udvostručenom zahvalom i posebnom ljubavi. 


No da biste to razumjeli, trebate dosegnuti tako visok stupanj 
sjedinjenja s dobrim Bogom da vas više nijedna stvar neće zbu- 
njivati: ni patnja, ni radost, ni uspjeh, ni neuspjeh, ni naklonost, ni 
nenaklonjenost. Ništa takvo ne smije vas uznemiravati, već samo 
Isus neka gospodari nad vama. Vi uvijek imajte oko svoje duše uprto 
samo u Njega, da odgonetnete i Njegove najmanje želje. 

Što sve nije Isus učinio za vas? I što će još učiniti ubuduće? 
Uredite svoju vanjštinu, ali nutrina, to je nešto drugo, ta vi to znate, 
Zanimajte se samo za svoje poslove, svuda obarajte oči! Govorite 
malo i tiho, razgovarajte s Isusom. Ne, Isusu ne postajete dosadni, 
već On to očekuje od vas. Budite dobri s djecom, nipošto osorni! 

Budite domišljati u pobjeđivanju, u zatajivanju svoje volje! Imajte 
više ljubavi prema onima koji su vam manje pri srcu, pa i ako su vam 
prouzročili gorčine. I to učinite iz zatajivanja, Isus će biti time 
zadovoljan. I što još da učinite? Nastojte postići da u vama utihne 
ono ljudsko “ja". Poslušajte Isusa, koji hoće da umre samoljublje, da 
radite zatvorenim očima ono što je Njemu drago. 


Zašto molim za vas manje gorljivo nego za druge, a ponekad vas i 
sasvim zaboravim? — Odgovor: Ne zabrinjavajte se zbog toga! Bog 
to dopušta. To je kao neka kazna za mene. Ako biste vi više molili, to 
ne bi išlo u moje dobro, jer Bog tako hoće. Ako bude htio da vi više 
molite, potaknut će vas na to. 


Ponavljam vam da me se ne bojite. Nećete me vidjeti u mojem 
trpljenju. Kasnije, kad vaša duša bude moćnija, vidjet ćete duše iz 
Čistilišta, i to one koje trebaju još mnogo okajavati. Ali ne bojte se! 
Bog će vam dati potrebnu odvažnost i sve što vam bude trebalo da 
biste izvršili Njegovu volju. 

Da to nije kazna? — Odgovor: O ne! Tu sam da mi olakšate 
ono što vam govorim ... — To je istina! Ali meni se te stvari čine tako 
čudnima da ne znam što da mislim. Obično niste tako govorili. — 
Odgovor: Razumijem da ste zbunjeni. Shvaćam vaše trpljenje, no 
ako to Bog dopusti i ako to meni olakšava stanje, zar nećete imati 
smilovanja prema meni? Vidjet ćete, kad se oslobodim, moj će 
uzvrat biti veći nego što je bila vaša pomoć što mi je sada poklanjate. 
No i sada mnogo molim za vas. 

Gdje je sestra N ...? U velikom Čistilištu jer nitko ne moli za nju. 
Bog je, ako možemo tako reći, veoma nezadovoljan smrću mnogih 
redovnica. Dao im je zvanje, da bi Mu na zemlji vjerno služile i da bi 
Ga, također, nakon smrti veličale na Nebu ... Ali dogodilo se 
drukčije. Zbog svoje nevjere moraju dugo ostati u Cistilištu, mnogo 
duže nego svjetovnjaci, koji nisu primili toliko milosti. 


1879. (Duhovne vježbe u rujnu.) — Svetoga Mihaela vidimo 
onakvim kakvi su obično anđeli: nema tijela. U čistilište dolazi da 

potraži očišćene duše i vodi ih u Nebo. Da, on je među serafinima, 
kako je rekao monsinjor. On je prvak nebeskih anđela. Naši nas 
anđeli zaštitnici također posjećuju, ali sveti Mihael nadmašuje sve 
ljepotom. Mariju vidimo u tijelu. O svojim blagdanima dolazi u 
Cistilište i odvodi svaki put mnogo duša. Dok je kod nas, ne trpimo 
ništa. Sveti Mihael je prati, ali kad dođe sam, trpimo kao obično. 


Time što sam vam govorila o velikom i o drugom Čistilištu 
učinila sam to da ste me bolje shvatili. Time sam vam htjela objasniti 
da u Čistilištu ima više stupnjeva. Imenovala sam veliko Čistilište 
kao kraj gdje trpe najzaduženije duše i gdje sam i ja bila dvije 
godine, a da vam nisam mogla dati nikakav znak o svojem trpljenju, i 
zatim onu godinu kad ste me slušali stenjati i znate da sam bila ondje 
jer sam počela razgovarati s vama. 

U drugom Čistilištu, koje je još uvijek Čistilište, ali drukčije od 
prvoga, teško se trpi, no manje nego u prvome. Ima i treći dio, to jest 
Cistilište čeznuća. Tu nema vatre. Tu su duše koje nisu dovoljno 
čeznule za Nebom, koje nisu dovoljno ljubile dobroga Boga. Tu sam 
ija sada. No i u tom trećem Cistilištu ima više stupnjeva. Što se više 
očišćuje, to manje duša trpi. Sve je u razmjeru s nedostacima koje 
moraju okajati. 


Hoćete li se sada ohrabriti i potpuno predati Bogu? Ta već vam 
tako dugo time dosađujem. 


Duhovne vježbe su bile dobre. Donijet će mnogo plodova, zli 
nije bio zadovoljan. 


Bog veoma ljubi patra koji je vodio duhovne vježbe. 


Recite dobrome patru da mu se zahvaljujem na obećanju da će 
me se sjetiti kod Svete Mise. Iz zahvalnosti molit ću Boga da mu 
dade milosti koje su mu potrebne. 


U redu je to što ste mu noćas rekli sve što sam vam povjerila, 
Sveti Mihael vam ga je poslao. Redovnička družba je mnogo dobila, 
ali je u prvom redu došao zbog vas. Sveti Mihael, kojega vi častite i 
koji vam već dugo pomaže, htio je da dođe k vama jedan od njegovih 
misionara kome je poznato sve što sam vam ispripovjedila. Dobri 

Bog ima tu svoje nakane. Spoznat ćete ih kasnije. Poslije ćete Mu 
reći nešto pobliže o sv. Mihaelu. 


Pitate me da lije P. P. ugodan Bogu. Recite mu neka radi onako 
kao što je radio i do sada. Bogu je drag, a osobito Mu godi njegova 
čista nakana, njegov duh i njegova velika dobrota prema dušama. 
Recite mu neka se stalno sve tješnje sjedinjuje s Isusovim Srcem. Što 
tješnje bude njegovo sjedinjenje, to zaslužnija bit će sva njegova 
djela i njegov život bit će to veća blagodat za duše. Od njega se 
zahtijeva više nego uobičajena savršenost. U misijama i u duhovnim 
vježbama neka osobito preporučuje dobru nakanu, jer se na nj u 
svijetu, pa i u samostanima, mnogo puta ne misli te se događa da 
mnoga djela, koja su sama po sebi dobra, ostanu bez nagrade jer 
nisu bila darovana Bogu. Neka ne izgubi odvažnosti ako uspjesi 
dosad ne odgovaraju njegovu trudu. Neka ima na umu da je Bog 
zadovoljan njegovim djelom ako mu pođe za rukom da u srca položi 
makar i za četvrt sata bar nešto ljubavi ... 


To što sam vam rekla dao mi je spoznati dobri Bog jer vas je 
prošli put dobrohotno saslušao. Učinite sve kako vam je pater 
rekao, Pišite mu sve što znate o meni. Nemojte ništa zaboraviti i 
držite se njegovih savjeta u toj stvari. Rekla sam već da vam ga je 
Bog poslao. Ima, naime, velike nakane kad tako radi s vama. 
Sudjelujte u milostima što vam ih daje dobri Isus. Ako mi Bog — kao 
što se nadam — dade da i nešto drugo saznam o patru, reći ću vam. 
Zahvalite mu se još jednom za njegovu molitvu i recite mu da ću se 
pokazati zahvalnom. Molit ću se za nj kao što se molim i za vas. 


sek sje škeoje 


Ne zaboravite da dobri Bog hoće da postanete svetica. Reći ćete 
da to ne ide odjednom. Istina je, i zato vas već tako dugo prati Isus, 
pa ija. No sada je vrijeme, potrebno je da istinski počnete. Spoznali 
ste to u duhovnim vježbama. Ne pravite nikakvih zapreka milosti; 
pustite da vas Bog vodi kako hoće. Napose se ne usprotivljujte 
nikakvom nadahnuću. Zatajite svoju narav i svoje vlastito “ja? te, 

oslobođeni toga tereta, stupajte odvažno naprijed i nikad se ne 
zasićujte u tome. Molite za mene da doskora postignem ostvarenje 
svojih dugotrajnih i velikih želja. U Nebu ću vam bolje pomagati 
negoli što to mogu ovdje. Po zaključku duhovnih vježbi imali ste 
dobru misao kad ste me pozvali da pri zahvali nakon Svete Pričesti 
molim s vama Isusa koji je prebivao u vašem srcu. Da ste to i učinili, 
bili biste mi veoma pomogli. Učinite to odsad pri svim svojim 
molitvama, darujte svoje djelo za mene! Tako mnogo čeznem za 
dobrim Bogom. 


Da, “Mali svesci za ispitivanje savjesti" veoma su ugodni 
dobrome Bogu. To je najkraći put da postignemo veliku savršenosti 
tijesno sjedinjenje s Isusom. 


Već dugo očekujem od vas nešto više ljubavi u svemu što radite. 
Što više duša ljubi Isusa, to veću vrijednost imaju u Njegovim očima 
sve njezine molitve i sva njezina djela. U Nebu će se nagrađivati 
samo ljubav. Sve što se učini s drugom namjenom bez vrijednosti je, 
dakle izgubljeno. Zato ljubite Isusa kao što to On očekuje. To će i za 
mene biti veliko olakšanje. 


Da li je dobri Bog ovih dana nešto zadovoljniji sa mnom? — 
Odgovor: Da, Bog je zadovoljan s vama jer ste nastojali da Mu 
priredite što više veselja. Zar niste opazili Njegove dobrote? Zar 
niste primijetili Njegovu pažnju prema vama? Zar vas nije On sam 
obradovao ovih dana? Dobro, vidite, tako će stalno raditi s vama. 
Što više budete učinili za Nj, to više će On učiniti za vas. Tako sam 
sretna jer vidim da zaista želite ljubiti dobroga Boga i usavršavati se. 
Bila bih pripravna i dalje ostati u Čistilištu kad bih znala da tim 
uvećanim trpljenjemm pomažem vama do onog stupnja savršenosti na 
kojem vas Bog hoće ostvarenjem svojih planova. 


Nemojte nikad gledati natrag da biste ispitali svoje usmjerenje. 
Izručite sve u ruke dobroga Boga i pođite naprijed! 

Sadržaj vašega života neka bude izražen u dvije riječi: žrtva i 
ljubav! Zrtva od jutra do večeri i u obojemu ljubav! 


Kad biste znali tko je Bog! Nema žrtve koju ne biste htjeli 
prinijeti, ni patnje koju ne biste htjeli pretrpjeti da biste samo jednu 

minutu smjeli gledati Boga. To bi vam bila velika utjeha, pa makar 
Ga više nikad ne vidjeli! A što će biti onda kad Ga budemo gledali 
svu vječnost! 

Za vas nema srednjega puta; neke duše se odlučuju za nj. Vi ćete 
pak biti ili velika svetica ili velika grešnica. Izaberite! Sjećate li se još 
kako ste nekoć — dugo je već od tada — pri duhovnim vježbama bili 
dirnuti postavkom: ima duša za koje nema srednjeg puta — ili 
postaju anđeli, ili đavoli. Primijenite to na sebe! Gotovo ste već 
spoznali da je to bilo rečeno za vas. 


kakkkk 


13. kolovoza. — Mnogo toga bih vam morala reći što ćete 
razumjeti samo vi i vlč. pater. Jeste li se već zahvalili Bogu što vam 
ga je poslao? Molite se za nj svakoga dana! 


Kako da najbolje častim svetoga Mihaela? - Odgovor: Najbolji 
je način za to da širite pobožnost prema dušama u Čistilištu i da 
svuda dajete na znanje što znači sveti Mihael za te duše u Cistilištu. 
Njegov je zadatak da ih vodi do kraja očišćenja i da ih - pošto su dale 
zadovoljštinu — odvede u Nebo. Svaki put, kad se uveća broj 
izabranih duša u Nebu, Bog je po oslobođenoj duši proslavljen i to 
se slavlje u nekoj mjeri izlije ina Božjega poslanika. Na čast mu je da 
Bogu predstavi dušu koja će svu vječnost pjevati o Božjem milosrđu 
i svoju hvalu sjedinjavati s hvalom drugih izabranih. Ne mogu vam 
dovoljno prikazati kako arkanđeo Mihael ljubi Boga, kako mu Bog 
uzvraća tu ljubav te koliku ljubav i milosrđe iskazuje sveti arkanđeo 
nama. Ohrabruje nas u našem trpljenju time što nam govori o Nebu. 
Recite g. patru da će sigurno razveseliti svetoga Mihaela ako bude 
preporučivao pobožnost prema dušama u Čistilištu. Na to ljudi ne 
misle. Kad izgube kojeg rođaka ili prijatelja, nešto malo mole, 
nekoliko dana jauču i zatim je sve gotovo. Duše su zapuštene, a 
zaslužile su to jer za života nisu molile za mrtve. Božji Sudac nam, 
naime, daje na onome svijetu samo toliko koliko smo dobra učinili 
na zemlji. Osobe koje nisu pomagale dušama u Cistilištu i same su 

zaboravljene. To je i pravedno. No kad bi ih netko opomenuo neka 
se mole za umrle, ako bi im pokazao što je Cistilište, odmah bi se 
drukčije ponašale. 

Kada to dobri Bog dopusti, možemo se prema svetom arkanđelu 
odnositi onako kao što se međusobno odnose duhovi. 


Kako slavite u Čistilištu sen Sv. Mihaela? — Odgovor: Toga 
je dana sv. Miahael došao u Cistilište i odveo sa sobom u Nebo 
mnogo duša, a osobito onih koje su ga za života častile. 


Kakvu slavu prima sveti Mihael kad slavimo njegov god na 
zemlji? - Odgovor: Kad se na zemlji slavi god kojega sveca, tada ga 
Bog počašćuje na Nebu posebnom, prigodnom slavom. Ako se pak 
svečev god na zemlji ne svetkuje, u tom se slučaju njegova slava na 
Nebu uvećava zbog junačkih djela što ih je izvršio na zemlji ili zbog 
Božje slave, koju je za života uvećavao. Ta naknada se sastoji u 
podvostručenju prigodne slave, kojoj se pridružuje slava spomi- 
njanja na zemlji. Prigodna slava što je o svojem blagdanu prima sveti 
Mihael veća je od slave drugih svetaca jer je ona uvijek u razmjeru sa 
zaslugama onoga koji je prima, kao i u razmjeru s vrijednošću djela 
koje je zaslužilo tu nagradu. 


Znadete li vi što se zbiva na zemlji? — Odgovor: Znam samo 
toliko koliko mi dobri Bog dopusti. Moja vrijednost je ograničena. 
Znala sam nešto malo iz naše redovničke družbe i to je sve. Ne znam 
što se zbiva u drugim dušama, izuzev što se zbiva u vašoj. To mi je 
dopustio dobri Bog za vaše usavršenje. To što sam vam koji put 
rekla o pojedinim osobama i još ću vam reći, to mi daje dobri Bog 
saznati samo za trenutak, a drugo ništa ne znam. Neke duše znaju 
više nego ja. Sve je to u razmjeru sa zaslugama. Tako o rođacima 
vašega oca ne znam u ovaj čas ništa. Možda ću što znati kasnije ... 
Molit ću se dobrome Bogu za njih i preporučit ću ih arkanđelu 
Mihaelu. 

O stupnjevima u Čistilištu mogu vam nešto reći jer sam prošla 
kroz njih. U najdubljem i najstrašnijem Čistilištu koje je, tako reći, 
trenutan pakao, jesu veliki zločinci, koje je smrt u tom stanju 
preduhitrila i nisu imali vremena da se malo osvijeste. Oslobođeni 
su pak bili kao po čudu: možda se za njih molio neki njihov pobožni 

rođak ili netko drugi. Neki od njih se nisu mogli ispovjediti i ljudi su 
mislili da su izgubljeni, ali dobri Bog, čije je milosrđe beskrajno, dao 
im je u smrtnom boju potrebno pokajanje zbog jednog ili zbog više 
dobrih djela koja su izvršili u životu, Za te duše je Cistilište strašno. 
To je pakao, samo što u paklu proklinju Boga, a ovdje Ga slave i 
zahvaljuju Mu što ih je oslobodio. Ovdje su također duše koje nisu 
skrivile velikih zločina, ali u životu nisu marile za Boga, nisu vršile 
uskrsne dužnosti i obratile su se tek pri samrti te više nisu mogle 
primiti Svetu poputbinu. Zbog te nehajnosti trpe strašne muke, 
posve su zapuštene, nitko ne moli za njih ... pa ako netko i moli, ništa 
im to ne koristi. 


U tom su Čistilištu mlitavi redovnici i redovnice koji su zane- 
marivali svoje dužnosti, nisu se dovoljno brinuli za Isusa, zatim 
svećenici koji nisu obavljali svoju službu s onim počitanjem koje 
pripada Božjem veličanstvu, koji nisu dovoljno radili na tome da bi 
njima povjerene duše ljubile Boga. 

Ja sam bila na to stupnju. 


U drugom su Čistilištu duše koje su umrle a da im nisu bili izbri- 
sani oprostivi grijesi ili su umrle s oproštenim smrtnim grijesima za 
koje nisu potpuno zadovoljile Božju pravednost. U tom je pak Či- 
stilištu više stupnjeva, već prema zasluzi duše. Čistilište Bogu posve- 
ćenih osoba i onih koje su primile više milosti dulje je i mučnije od 
Čistilišta običnih ljudi. 

Konačno je Čistilište čeznuća, koje se naziva također i pred- 
vorjem. Malo mu koja duša uspije izbjeći. Oslobađaju ga se samo 
one koje su žarko čeznule za Nebom i za gledanjem Boga, a to su 
rijetke duše, rjeđe nego mislimo, jer se mnoge pobožne duše boje, 
doduše Boga, ali ne čeznu dovoljno žarko za Nebom. U tom je 
Čistilištu osjetljivo mučeništvo. Domoći se dobroga Isusa, koje li 
muke! 

Da li se u Čistilištu međusobno poznajete? — Odgovor: Da, na 
način duhova. Na onom svijetu nema imena. Cistilište se ne može 
uspoređivati sa zemljom. Kad je duša slobodna, oslobođena smrt- 
noga odijela, ime nestaje zajedno s tijelom u grobu. Prilično vam 
malo kažem o Čistilištu i možete me malo više razumjeti nego drugi, 

i to po svjetlu koje vam daje Bog. A kako je to malo u usporedbi sa 
stvarnošću! Tu smo uronjene u Božju volju, na zemlji pak, ako je 
netko i svet, izvršava svoju volju. Mi je više nemamo. Mi spoznajemo 
i znamo samo ono što nam Bog daje spoznati i ništa drugo. 


eek 


Razgovarate li međusobno u Čistilištu2 — Odgovor: Duše 
saobraćaju međusobno, kad im Bog to dopusti, no na način duhova, 
bez riječi ... 

.. Da, istina je, ja govorim s vama, no zar ste vi duh? Da li biste 
me razumjeli da ne izgovorim riječ? ... Ja pak, jer tako Bog hoće, 
razumijem vas i onda ako ne izgovarate riječi. Ta duše, duhovi, 
saobraćaju ponekad i u životu međusobno. Tako vam više puta 
nametne lijepu misao, dobru želju vaš dobri anđeo ili koji svetac ili 
čak Bog sam. Vidite, to je govor duša. 


Gdje je Čistilište? Da li je na nekom prostoru? — Odgovor: Treba 

li duši prostora? Svakog dana dolazi ovamo nekoliko tisuća duša, i 
to najveći dio njih na trideset do četrdeset godina, neke na više, neke 
na manje. Govorim vam to po vašim zemaljskim mjerama, jer ovdje 
je sve drukčije. Oh, kad bi ljudi znali, kad bi poznavali Čistilište i 
mislili na to da je svatko u njemu po vlastitoj krivnji! Ja sam tu osam 
godina, no čini mi se da ih je već deset tisuća ... O moj Bože, recite to 
E. patru! Neka spozna iz mojih riječi kako je to kraj nevolja, dabio 
Lom ubuduće mogao bolje poučiti druge. Tako će se i sam uvjeriti 
kako je dobro gojiti pobožnost prema dušama u Čistilištu. Više puta 
dobri Bog poklanja više milosti na molbu tih duša koje trpe negoli 
na molbu svetaca. Kad bude (pater) htio što sigurno postići, neka se 
prije svega obrati na te duše, koje su veoma ljubile Majku Božju i 
koje zato Majka Božja najviše želi osloboditi — i reći će vam da se 
nije prevario. — Neke se duše ne čiste u pravom Čistilištu. Tako sam 
ja preko dana kod vas i pratim vas posvuda, no po noći, dok vi 
spavate, više trpim jer sam u Čistilištu. Neke duše imaju svoje 
Cistilište na mjestu gdje su griješile, ili na podnožju oltara na kome 

je Presveti Oltarski Sakramenat. No gdje god su, nose sa sobom 
svoju muku, koja je pak manja nego u Cistilištu. 

G. pater je imao pravo kad vam je rekao da u svemu tražite samo 
svetu volju dobroga Boga. To će biti vaša sreća: gledati Božju volju u 
svemu što vas snađe, gorčina ili radost. Sve dolazi od Isusa. O budite 
dobri, dvostruko dobri, da učinite veselje dobrome Bogu — Njemu 
koji je tako dobar prema vama. Gledajte stalno u Njega, da 
odgonetnete i Njegovu najmanju želju. Pretječite čak Njegove svete 
želje da Ga obradujete. Što više veselja vi priredite Njemu, to više će 
veselja i On pripraviti vama. Neće dati da Ga vi nadmašite u 
velikodušnosti. Naprotiv! On daje uvijek više negoli mi možemo 
Njemu dati. Budite stoga domišljati u tome da se darujete Njegovoj 
ljubavi i Njegovoj slavi! 


sok ske sk 


Engleskinja koja se utopila kod mjesta Mont Saint-Michela 
otišla je ravno u Nebo. Na samrti je pobudila savršeno kajanje i 
primila je krštenje želje. Sve se to zbilo posredovanjem svetoga 
Mihaela. Sretna li brodoloma! 


Sveti Mihael nije zadovoljan P. jer je zatajio u revnosti, ali Bog 
daje svakome da radi po slobodnoj volji. U svojoj službi hoće duše 
koje mu služe dobrovoljno. 


Recite patru P. neka odvažno nastavi što je počeo, ali oprezno, 
to jest neka ne radi silom. Kao što sam vam već rekla, molim za sve 
njegove nakane, pa i za njega, kao i za vas. 


Pio IX. je otišao ravno u Nebo, proživio je Čistilište na zemlji. 


Kako znate da je M. P. otišla ravno u Nebo? Zar po tome što je 
niste vidjeli u Čistilištu? - Odgovor: To mi je dao spoznati dobri 
Bog. On sam u svojoj dobroti dopušta da znam za stvari o kojima me 
pitate, makar ih nisam sama vidjela ili iskusila. Božja pravednost 
drži nas u Čistilištu i mi to zaslužujemo, no vjerujte da nas milosrđe 
Njegova očinskoga srca ne pušta bez utjehe. Žarko čeznemo za 
potpunim sjedinjenjem s Isusom, a On ne čezne za tim manje nego 

mi. Na zemlji se ponekad veoma povjerljivo otkriva nekim dušama 
(no malo ih je koje Ga slušaju) i otkriva im svoje tajne. To su duše 
koje žele samo Njemu ugoditi, koje žive samo za Isusa i za Njegovo 
veselje. U Cistilištu su nemarne duše, koje se kaju i koje su unatoč 
tome što se očišćuju utvrđene u milosti i više ne mogu sagriješiti, 
dakle su savršene. U toj mjeri kako se duša u Čistilištu čisti, tako 
spoznaje Boga, ili — bolje: Bog i duša se bolje razumiju, mada duša 
ne vidi Boga, jer to inače za nju više ne bi bilo Čistilište. Kad mi, 
duše, u Cistilištu, ne bismo bolje poznavale Boga negoli smo Ga 
poznavale na zemlji, onda naše muke ne bi bile tako velike, naše 
mučeništvo ne bi bilo tako strašno. Naše je najveće trpljenje u tome 
što nemamo Boga, za kojim već tako dugo čeznemo. 


Ako je nekoj duši suđeno da će na Nebu uživati veću slavu, zar ne 
prima zato ovdje u Cistilištu više milosti nego druge? — Odgovor: 
Da, poneka duša među nama ima na Nebu pripravljeno veoma 
lijepo mjesto i tamo će kroz svu vječnost bolje spoznavati Boga. 
Zato Ga već u Čistilištu bolje shvaća i tješnje je s Njime združena. 
Ovdje se sve odvija po zaslugama. 

Tri prijatelja V. P-a već su dugo u Nebu. 


Što je onda s molitvama koje je za njih uputio P. P.? - Odgovor: 
Osobe koje su na Nebu, a za koje se još moli na zemlji, mogu 
raspolagati tim molitvama u korist duša kojih god žele. Onima koji 
su na Nebu to je veoma ugodna spoznaja kad vide da se njihovi 
rođaci i prijatelji još uvijek mole za njih, mada im molitve više nisu 
potrebne. I to im sa zahvalnošću vraćaju. 

- Božji su sudovi drukčiji nego sudovi ovoga svijeta. Bog gleda na 
ćud, na karakter, na to da li se nešto zbiva iz lakomislenosti ili iz 
zlobe. On, koji poznaje dubine duše, znade i to što se događa i kako. 
Isus je veoma dobar, a k tome i veoma pravedan ... 

Zar nije i zemlja sama mjesto čišćenja? Neki ljudi imaju zaista 
već na zemlji potpuno Cistilište s dobrovoljnim ili primljenim 
trpljenjem; oni odmah nakon smrti dolaze u Nebo. Drugi započnu 
svoje Cistilište na zemlji, koja je mjesto trpljenja, no kako nisu 
dovoljno velikodušni, nastavljaju svoje zemaljsko čišćenje još i u 
pravom Čistilištu. 

Da li je nepredviđena (nagla) smrt znak Božje pravednosti ili 
Božjeg milosrđa? — Odgovor: Takve su smrti ponekad pravda, a 
ponekad milosrđe. Plašljive duše, za koje Bog zna da su pripravne 
stupiti preda Nj, poziva Bog ponekad iznenada s ovoga svijeta, da bi 
ih očuvao od grijeha. Ponekad pak Bog u svojoj pravednosti izne- 
nada poziva dušu s ovoga svijeta, No zbog toga one nisu izgubljene, 
samo je njihovo Čistilište dulje i teže, jer nisu bile proviđene ili su 
primile Svete Sakramente,.ali na brzinu i bez priprave na zadnji put. 
To su duše koje naglo umiru jer su napunile mjeru grijeha i bile su 
gluhe za Božje milosti. Bog ih poziva kako više ne bi mogle izazivati 
Njegove osvete. 

Da li je vatra u Čistilištu kao i ona što je imamo mi na zemlji? — 
Da, s tom razlikom što je oganj u Cistilištu čistilac Božje pravednosti 
išto je zemaljski ugodan, vrlo ugodan u usporedbi s onim u čistilištu. 
Zemaljski je oganj kao sjena prema velikoj lomači Božje praved- 
nosti. 

— Kako duša može ipak gorjeti? — Odgovor: Po pravednom 
Božjem dopuštenju. Duša — a ona je zapravo dužnik, jer tijelo je 
samo nju slušalo, jer bez njega ne može ništa zlo učiniti — trpi, dakle, 
kao da je tijelo. 


Eek 


Recite mi što se zbiva u smrtnom boju i nakon njega. Da li je 
duša tada u svjetlosti ili u tami? U kakvom se obliku izvršuje sud? — 
Odgovor: Kao što znate, ja nisam imala smrtnoga boja, no mogu 
vam reći da zao duh u tim odlučnim časovima bjesni oko onoga koji 
umire. Dobri Bog, koji hoće da si duše uvećaju zasluge, dopušta da 
trpe ta posljednja iskušenja, taj zadnji boj. Zato i neke jake i velike 
duše imaju na svršetku svojega života i na samrti strašne borbe s 
paklom da bi sebi zaslužile bolje mjesto u Nebu. Vi ste bili svjedok 
tome. Ali one u tim bojevima pobjeđuju. Dobri Bog ne dopušta da 
se duša koja Mu je čitav život bila vjerna izgubi. Duše koje su ljubile 
Djevicu Mariju i sav se svoj život Njoj utjecale primaju u tom 

posljednjem boju od Nje mnoge milosti. Osobitu pomoć dobivaju i 
duše koje su častile svetog Josipa, svetoga Mihaela ili kojeg drugog 
sveca. U tom času duša je radosna ako ima kakvog zagovornika kod 
Boga. Poneke duše umiru potpuno mirno i nemaju iskušenja o 
kojima sam vam upravo govorila. Dobri Bog ima pri svemu svoju 
nakanu: što čini ili dopušta samo je stvar svakoga pojedinog čovjeka. 

Kako da vam kažem i opišem ono što se događa nakon smrtnog 
boja? To može pravo razumjeti samo onaj tko je to osobno iskusio. 
No ipak, pokušat ću vam to razložiti što bolje mogu. Kad duša 
napusti tijelo, osjeća se odjednom potpuno okruženom od Boga, 
ako smijem tako govoriti. Nađe se u tolikoj svjetlosti da u času 
dobije pregled nad svim svojim životom i spoznaje što je zaslužila. O 
tom jasnom spoznanju sama i izriče svoju osudu. Duša ne vidi Boga, 
no zbog Njegove prisutnosti kao da je uništena. Ako je duša dužnik, 
kao što sam to ja bila, pa je zato zaslužila Čistilište, toliko je satrta 
pod težinom svojih nedostataka od kojih se mora očistiti da se sama 
baca u Cistilište. Sada spoznaje Boga, Njegovu ljubav prema du- 
šama i koliko je zlo grijeh u Božjim očima. Sveti Mihael je prisutan 
kad duša napušta tijelo. Njega samoga vidjela sam, a vide ga i druge 
duše. On je svjedok i izvršitelj Božje pravednosti. Ja sam vidjela i 
svojega anđela čuvara. Sada ćete razumjeti zašto se kaže da sveti 
Mihael vodi duše u Čistilište ... jer duše zapravo ne treba voditi nego 
to treba shvatiti u tom smislu da je prisutan kao izvršitelj presude. 
Sve ostalo što se zbiva na onome svijetu tajna je za vas. 

A što se događa s dušom koja ide ravno u Nebo? — Odgovor: 
Sjedinjenje s Isusom, koje je bilo započeto još na zemlji, za tu se 
dušu na Nebu nastavlja. No u Nebu je to sjedinjenje mnogo tješnje 
nego što je bilo na zemlji. 


zed sjeake 


Zašto ste danas tako postupali s dobrim Bogom? On, koji je tako 
dobar s vama, nije zadovoljan vašim vladanjem. To je nezahvalnost s 
vaše strane. I zašto ispitujete postupke drugih? Gledajte samo na 

svoje, to vam je dovoljno. Ne misle svi istom glavom. U tih sedam 
godina koliko vam govorim već je trebalo da se odviknete sve 
prosuđivati samo svojom glavom; po svem strahu što ste ga doživjeli 
tako je već davno trebalo biti. Umirite se i nikad više ne postupajte 
kao što ste to učinili danas. 


U redu je to što ne želite zanosa. Ako ih Bog pošalje, treba ih 
primiti, no čeznuti za njima ne valja nikad. Te stvari ne vode u Nebo. 
Mnogo je sigurniji život samozataje, poniženja; za tim trebate 
čeznuti. Istina je da su mnogi sveci imali objave i časove ushita, no to 
im je bila nagrada što su je primili od Boga nakon dugih borbi i 
odricanja ili zato jer se Bog htio njima poslužiti za velika djela na 
svoju slavu. I sve se to zbilo bez velike buke i galame, u tišini molitve. 
A ako je pak to došlo na javu, osjećali su se osramoćeni i govorili su 
o tome samo iz pokornosti. 


Dobri Bog vas je već iskušao u prošlosti, no ostanite strpljivi. 
Iskušat će vas i u budućnosti. 


Recite poglavarici: ako ima posla s dušama koje su po značaju i 
po duši srodne sestri X. ..., neka bude pažljiva i neka ne posluša sve 
ono što joj one žele reći. 


Zbog onoga što ste mi rekli, ostanite mirni! Čujte po čemu 
morate spoznati da li su milosti od Boga. Milosti dođu i spuste se na 
vas kao pljusak iz vedra neba. Tada se ne trebate bojati da ste ih 
tražili, ta niste mislili na to. To ste već nekoliko puta osjetili. Te se 
milosti dobro razlikuju od onih za koje mislimo da nam ih daje Isus, 
no nisu drugo nego plod umišljaja. Njih se moramo bojati jer zao 
duh izrabljuje slabost mozga, mekoću ćudi, nezdravo rasuđivanje. 
Međutim, te bijedne duše ne griješe ako svoj sud podvrgavaju sudu 
svojega voditelja. Takvih je duša danas mnogo na svijetu. Zao duh 
radi tako da bi izvrgnuo ruglu katoličku vjeru. Vrlo malo ljudi ljubi 
Boga tako kako to On očekuje. Misle da traže Boga, a traže zapravo 
sami sebe i sanjaju o svetosti koja nije prava. 

Recite mi u čemu se sastoji prava svetost. - Odgovor: Vi to već 
dobro znate, no budući da to želite, ponovit ću vam ono što sam vam 
već nekoliko puta rekla. Prava je svetost u tome da se zatajujemo od 
jutra do večeri, da se žrtvujemo, da postojano zapostavljamo svoje 

vlastito ja, da pustimo Boga da djeluje u nama kako hoće, da 
primamo milosti što nam ih Njegova dobrota poklanja, priznavajući 
s velikom poniznošću da ih nismo vrijedni, da živimo koliko je 
moguće u prisutnosti dobroga Boga, da radimo svoj posao u Božjoj 
prisutnosti i samo za Njegovu nagradu. To je svetost što je hoće i 
zahtijeva Isus od duša koje žele biti samo Njegove i živjeti Njegov 
život. Sve drugo je samo varka. 


diji 


Neke duše prođu svoje Čistilište na zemlji po patnjama, a druge 
po ljubavi, jer i ljubav ima svoje mučeništvo. Duša koja želi istinski 
ljubiti Isusa spoznaje da Ga unatoč svemu nastojanju ne ljubi onako 
kako bi željela. To je za nju trajno mučeništvo što joj ga uzrokuje 
ljubav i to nije bez velike gorčine. Toje, kao što sam vam već rekla, u 
neku ruku slično stanju odanih duša jer ih nešto stalno vuče k Bogu, 
koji je jedino njihovo čeznuće, ali ih ujedno neka sila odbija jer još 

nisu dovoljno očišćene. 


Molite poglavaricu da pri duhovnom čitanju smijete čitati to što 
vam ja od vremena do vremena kažem. Odredite za to jedan dan u 
tjednu, možda četvrtak, jer zašto da pišete, ako to nikad ne čitate? 
Vi biste to s vremenom zaboravili, a svrha je mojega pripovijedanja 
vaša duhovna korist. 


Što bi bilo da nisam nikome ništa rekla o tome što sam saznala 
od vas? Vi znate kako zdušno želim da to sve sačuvam za sebe. — 
Odgovor: Mogli biste to zadržati za sebe, no kad sami ne biste 
govorili o tome, savjetovala bih vam da to učinite, jer Bog neće da 
savršenost duša dolazi ravno iz Neba. Još dok prebivaju na zemlji, 
neka se zbiva njihovo usavršavanje na zemlji prema savjetima što ih 
dobivaju s Božjim dopuštenjem. Dobro ste učinili što ste i drugima 
rekli ono što je vas toliko stajalo. Konačno, to i nije vaše i dobri Bog, 
koji sve obraća na dobro duša jer ih ljubi, obraća sve na svoju slavu, 

Studeni-prosinac 1879. — Svastika ... je u Čistilištu, gdje mnogo 
trpi. Prečasni P. može joj pomoći tako da odsluži za nju Svetu Misu. 

Stari griješnik je bio spašen po milosrđu dobroga Boga, kao i 
mnogi drugi. Sada je u velikom Cistilištu. 

Donosi li Dušni dan i njegova osmina što veselja u Čistilište i da li 
se tada mnogo duša oslobađa? — Odgovor: Na Dušni dan ide mnogo 
duša iz Čistilišta u Nebo i toga dana po velikoj milosti dobroga Boga 
sve duše što trpe, bez izuzetka, imaju udjela u javnim molitvama 
Svete Crkve, napose one koje su u velikom Čistilištu. Pomoć pakš što 
je prima svaka duša razmjerna je njezinim zaslugama. Neke primaju 
više, neke manje. Ali sve osjećaju tu iznimnu milost. Po Božjoj 
pravednosti mnoge od tih ubogih duša kroz sve duge godine svoga 
čišćenja uživaju jedino to olakšanje. Ali ne ide najveći broj duša u 
Nebo na Dušni dan, već u svetoj Božićnoj noći. 


Rekla bih vam još mnogo stvari, ali ne smijem. No ako me pitate, 
onda vam smijem odgovoriti. Ja sama dobivam veliko olakšanje po 
dobroj molitvi prečasnog P. Recite mu da mu se zahvaljujem za sve 
to i za sve ono što je učinio za mene. Stalno se molim za nj, kao što 
sam već rekla. Nadam se da ću učiniti još više kad budem na Nebu. 
Recite mu ipak da znam da on moli za mene, kao i za druge duše u 
Čistilištu. Po Božjem dopuštenju to je za njih ponekad nova patnja 
jer znaju da se za njih moli, a ipak nemaju udjela u tim molitvama. 
Duše u Čistilištu imaju udjela u zagovorima samo toliko koliko im to 
dopusti Bog prema njihovoj pripravljenosti. To za duše u Čistilištu 
znači povećanje patnji jer vide da se moli za njihovo oslobođenje, ali 
se to ne računa u dobro njima, nego drugim dušama. Vrlo je malo 
duša koje primaju njima namijenjene molitve, a najviše ih je zapu- 
štenih jer ih se nitko ne spominje, nitko se za njih ne moli. 

Baš ništa ne znamo o tome kad ćemo se osloboditi. Kad bismo to 
znale, bilo bi to za nas olakšanje, radost. Vidimo, doduše, da se naše 
trpljenje smanjuje, da naše sjedinjenje s Bogom postaje stalno sve 
tješnje, no u koji ćemo dan (po zemaljskom pojmovanju, jer mi ne 
razlikujemo dane) biti sjedinjene s Njime, to ne znamo. To je Božja 
tajna. 

Duše u Čistilištu poznaju budućnost toliko koliko im to Bog 
dopusti. Neke znaju o tome više, neke manje, točno prema zasluzi. 
No što bi i imale od poznavanja budućnosti ako sve to ne bi bilo na 
slavu Božju i na dobro duša? 


Ništa nije čudno ako sotona i njegovi pomoćnici ponekad znaju 
buduće stvari, koje se onda obistine. Sotona je duh, zato je lukaviji i 
ima veće spoznavanje negoli koji čovjek, izuzevši svece, koje sam 
Bog rasvjetljuje svojim svjetlom. Stalno ide naokolo i traži kako bi 
nanio štetu. Vidi što se zbiva po svijetu i u svojoj prepredenosti 
odgonetava budućnost, koja se obistinjuje. Zlo za one koji postanu 
njegovi sužnjevi pa ga pitaju za savjet. To je grijeh koji veoma 
vrijeđa Boga. 

Da li se duše kada varaju? Može li to Bog dopustiti? — Odgovor: 
Da..., ali ne o stvarima koje postoje, već zbog budućnosti i to za njih 
ne znači nesavršenost. Ne čini li se vama da i sam Bog ponekad 
mijenja svoje planove? Gledajte: događa se da Bog u svojoj praved- 
nosti hoće kazniti neku zemlju, neki kraj, neku osobu, i taj svoj 
naum pokaže. No ako neka osoba u toj zemlji, u tom kraju svojom 
molitvom ili nekako drukčije razoruža Njegovu pravednost, tada će 
ih Bog po svojoj beskrajnoj mudrosti poštedjeti kazne ili će je 
smanjiti. Ponekad pak dopušta da se veliki događaji navijeste una- 
prijed ili ih dade spoznati nekim dušama, da zaustave Njegovu 
osvetu. Njegovo je milosrđe tako veliko da kažnjava zaista u naj- 
većoj krajnosti. Tako vam ja za onu osobu o kojoj ste mi onaj dan 
govorili nisam rekla ono što se kasnije zaista dogodilo. A to je bilo 
ono što mi je Bog tada dao da spoznam. Budući da se ona osoba 
popravila, Bog joj je odredio samo polovinu kazne koja joj je bila 
namijenjena dok se nije popravila. Vidite, odatle izviru misli o 
varanju. 


Oslobađa li se mnogo protestanata? — Odgovor: Po Božjem 
milosrđu se dio protestanata oslobađa, ali njihovo je Čistilište dugo i 
strašno. Oni, doduše, nisu zloupotrebljavali milost kao mnogi 
katolici, ali nisu imali ni izvanrednih milosti Sakramenata i drugih 
sredstava pomoći prave vjere i to im znatno produljuje vrijeme 
čišćenja u Čistilištu 

Govorim vam tiše nego obično jer i vi u zadnjih osam dana pred 
Bogom tiše molite. Kad se vi popravite, i ja ću se popraviti. 

Znate li vi u Čistilištu kako je Sveta Crkva progonjena? Znate li 
kad će taj progon prestati? — Odgovor: Znamo da Svetu Crkvu 
proganjaju i molimo za njezinu pobjedu, no kad će to biti, to ne 
znamo. Možda to neka druga duša zna — ja ne znam. 

Duše u Čistilištu ne misle samo na svoje trpljenje, već mnogo 
mole na velike nakane dobroga Boga i za osobe koje im olakšavaju 
njihove patnje. Duše slave Boga i zahvaljuju Mu za beskrajno 
milosrđe koje im je iskazano jer je kod nekih malo nedostajalo pa da 
se srozaju u pakao. Možete misliti kako su te duše zahvalne što su 
izbjegle sotonu. 


Ne mogu vam prikazati kao je zemlja u našim očima sasvim 
drugačija nego u vašima — to može razumjeti samo duša koja se 
odijelila od tijela. Zemlja na kojoj je ostavila svoje tijelo čini joj se 
samo kao točka u usporedbi s beskrajnim obzorjem vječnosti koja se 
otvara pred njom. 


Nemojte se toliko obazirati na to “što će drugi reći“. Nije prava 
zasluga duše u tome ako strpljivo podnese prigovor koji je donekle 
zaslužila, već u tome ako ga strpljivo podnese onda kad ga nije 
zaslužila, napose pak ako je nastojala da upravo to zbog čega je 
dobila prigovor izvrši po svome najboljem znanju. 


ek ojeskoje 


Veće olakšanje dobivam od vaših duhovnih djela što ih izvršite 
tijesno združeni s Isusom negoli od kakve usmene molitve. Bog 
naime najradije uslišava ono što je učinjeno s čistom nakanom. Što 
je tješnje duša združena s Bogom, to pripravnije On uslišava njezine 
molbe. Duša koja je veoma duboko sjedinjena s Isusom, gospo- 
darica je Njegova Srca. Nastojte zato postići to sjedinjenje koje Isus 
već tako dugo očekuje od vas. Htjeli biste Ga razveseliti? Upotri- 
jebite ovo jedino sredstvo: stalno se približavajte sve više Njegovu 
Božanskom Srcu, pazeći veoma i na Njegove najmanje želje. Prepu- 

stite Mu se da vas okreće i okrene kako Mu je drago i da ne nađe u 
vama nikakvih zapreka. Kada to postignete, vidjet ćete i spoznati 
Isusovu dobrotu. 


Sa svom ozbiljnošću pazite na to da radite sve samo zbog Boga. I 
On sam neka bude svjedok vaših djela. Pazite da prije ijednog djela 
ne mislite u sebi: “To i to ću učiniti zbog te i te osobe, ako to učinim 
ovako, više će biti po volji ovoj ili onoj osobi." Ti ljudski obziri nisu 
ugodni dobrome Bogu, a kod vas još manje. Imajte samo jednu 
nakanu: ugoditi Isusu, Njemu samome. Ako time ujedno ugađate i 
ljudima, to bolje. Ako je pak obratno, onda to gore. Samo Bog neka 
bude zadovoljan s vama, to neka vam bude dosta. 


8. prosinca, oko dva sata. Bezgrešno Začeće. — Koliko li je života 
koji su prividno puni dobrih djela, no kad dođe do smrti, prazni su ... 
jer sve prividno dobre riječi, sva sjajna djela, prividno besprijekoran 
život uistinu nisu bili samo za Isusa, Želimo se pokazati, istaknuti se, 
izgledati kao da savjesno ispunjavamio propise, kao prave redovnice, 
vidite, to je sila koja mnoge ljude pokreće naprijed. Ali u vječnosti — 
kakva li razočaranja! Kad biste znali kako malo ljudi radi samo za 
Božju volju! ... T koliko li je onda žaljenja kad dođe smrt, pa nestane 
zemaljske sljepoće! Kad bi ponekad mislili na vječnost! 


Čovjek ljubi na zemlji sve, priklanja se svemu, odriče se samoga 
Boga, koji jedini zavređuje svu našu ljubav. Isus u Svetohraništu 
čeka srca koja bi Ga ljubila i ne nalazi ih. Jedva jedno od tisuću 
srdaca ljubi Ga onako kako bi Ga moralo ljubiti. Ljubite Ga vi! 
Dajte mu zadovoljštinu za tu nebrigu svijeta! 


PIII 


I u Čistilištu Ga ljubite? — Da, no naša ljubav je ljubav čišćenja. 
Da smo Ga na zemlji ljubile onako kao što smo morale, ne bi nas 
bilo toliko na tom mjestu čišćenja. 

Da li na Nebu ljube Isusa? Odgovor: Da, na Nebu Ga jako ljube. 
Tamo Mu daju zadovoljštinu, no to nije ono isto što On želi. Hoće 
da bude ljubljen na zemlji, na toj zemlji, gdje sam sebe ponizuje u 
svakom Svetohraništu da bi ljudima olakšao pristup k sebi, a oni 
ipak ne dolaze k Njemu. Mimo crkve idu bezbrižnije negoli mimo 

javnih spomenika. Pa i u časovima kad stupaju u crkvu, zar ne 
vrijeđaju još više Božjega Zatočenika koji je u njoj nazočan, i to 
svojom hladnoćom, lošim vladanjem, površnom molitvom, nesabra- 
nošću, mjesto da Mu od srca progovore koju riječ prijateljstva i 
hvale za svu Njegovu dobrotu? 

Recite p. P-u da dobri Bog očekuje od njega tu ljubav koja je 
tako rijetka, od njega koji je svaki dan tako blizu Isusu kad Ga prima 
u svoje srce. Oh, recite mu neka u tim svetim trenucima s ljubavlju 
daje zadovoljštinu za nehaj tolikih nezahvalnih srdaca, neka se 
njegovo srce rastopi pred Isusom u hostiji, a napose za one duho- 
vnike koji uživaju iste milosti, ali s ledenim srcem prilaze Božjim 
tajnama, koji su pred tim žarištem ljubavi hladni kao mramor i 
nemaju lijepe riječi za Isusa. Neka njegova veza s dobrim Isusom 
bude svakoga dana sve tješnja, da se tako pripravi na velike milosti 
što ih Isus priprema za nj. 


Rekla sam vam da neke duše imaju svoje Čistilište na podnožju 
oltara. Nisu tu zbog grijeha koje bi možda bile počinile u crkvi; takvi 
grijesi koji vrijeđaju neposredno Isusa u Svetohraništu jako se 
strogo kažnjavaju u Čistilištu. Naprotiv, duše koje se čiste pred Sve- 
tohraništem nalaze se pred oltarom jer im je to nagrada za njihovu 
pobožnost prema Presvetom Sakramentu i za njihovo poštovanje 
prema svetom mjestu. Tu one manje trpe nego da su u Čistilištu, a 
Isus, koga one gledaju očima duše i vjere ujedno, olakšava im 
svojom nevidljivom prisutnošću njihove patnje. 


Siječanj 1880. — U Božićnoj noći je na tisuće duša otišlo iz 
Čistilišta u Nebo, no mnogo ih je i ostalo. I ja sam među njima, Rekli 
ste mi svojedobno da čišćenje duše traje dugo. To je istina. Čudite se 
također tome što sam unatoč tolikim molitvama koje se upućuju za 
mene još uvijek u Čistilištu. Usavršavanje duše u Čistilištu ne odvija 
se brže negoli na zemlji. Ima tu nešto duša, i to veoma malo njih, 
koje daju zadovoljštinu samo za neke lake grijehe. One ne ostaju 
dugo u Cistilištu. Nešto dobro izmoljenih molitava, nešto žrtava — za 
kratko ih vrijeme oslobađa. No duše kao što sam ja — a takve su 
gotovo sve — čiji je život bio prazan, koje su se malo brinule za svoj 

spas, moraju na mjestu očišćenja iznova započeti svoj život, iznova 
usavršavati same sebe, ljubiti, čeznuti za Onim kojega nisu na ovom 
svijetu dovoljno ljubile. Vidite, zato te duše ostaju tako dugo u 
Čistilištu. Dobri Bog mi je poklonio veliku milost kad mi je dopustio 
da smijem moliti pomoć. To nisam zaslužila; bez te milosti bih 
morala ostati ovdje mnogo godina, kao i mnoge druge. 


Jesu li redovnice istog samostana i članovi iste družbe u kakvoj 
međusobnoj vezi? - Odgovor: Redovnice iste družbe nisu ni u Či- 
stilištu ni na Nebu uvijek zajedno jer sve duše nisu zaslužile istu 
kaznu ni istu nagradu, No poznaju se u Cistilištu i mogu međusobno 
biti u vezi kad im to dobri Bog dopusti. 


Možemo li na zemlji učestvovati u zagovorima ili bar u mislima 
svojih pokojnika i dati im na znanje da ih se spominjemo? - 
Odgovor: Sjećanja sa zemlje mogu doći ovamo, no to je bez ikakve 
koristi, jer sam vam već rekla da duše u Čistilištu znaju za osobe koje 
se za njih zanimaju. Ponekad Bog dopušta i to da iz roke primite 
molitve, objave, savjete ... Tako je ono što sam vam već više puta 
govorila o svetom Mihaelu Bog dopustio, a isto tako i ono što sam 
vam govorila o vašem ocu. Sve naloge što ste mi ih dali izvršila sam, a 
sve te stvari podređene su Božjoj volji. 


Znaju li duše u Čistilištu grijehe drugih, koji će se otkriti na 
Sudnji dan? - Odgovor: U Čistilištu obično ne znamo grijehe dru- 
gih, izuzevši ako to dobri Bog nekim dušama dopusti, no to je 
rijetko. 

Poznajete li u Čistilištu Boga savršenije nego mi? - Odgovor: O, 
kakva li pitanja! Ta razumije se, mi poznajemo Boga mnogo bolje i 
više Ga ljubimo od vas. Upravo to i jest naša najveća muka. Vi na 
zemlji ne znate tko je dobri Bog. Vaše pojmovanje je veoma ogra- 
ničeno. Ali mi, kako smo odložile zemaljsko odijelo i oslobođene 
smo svih zapreka, o, mi smo u jednom trenu spoznale Boga, Nje- 
govu dobrotu, Njegovo milosrđe, Njegovu ljubav. U tom jasnom 
spoznanju, u toj velikoj potrebi da se sjedini s Njime, duša gine za 
Njim, jer Bog je njezin život, ali je nevidljiva sila odbija jer nije 
dovoljno čista. Vidite, to je naša najteža, najgorča patnja. Oh, kad 
bismo se, pošto smo spoznale Boga, mogle vratiti na zemlju, kakav 

bi bio naš život! Ali to je kajanje bez ploda ... Na zemlji pak ne misle 
na to, već žive kao slijepci. S vjernošću i ne računaju. Zemlja, koja 
im je samo prolazno prebivalište i koja preuzima tijela da bi i ona 
postala zemljom, jedini je predmet čovječje čežnje, dok se na Nebo 
uopće ne misli. A Isus i Njegova ljubav — sve se to zaboravlja! 


Da li se u Čistilištu duše međusobno tješe u Bogu ili su potpuno 
osamljene u svojem trpljenju? — Odgovor: U Cistilištu je sva naša 
utjeha, sve naše ufanje jedino Bog. Na zemlji dobri Bog ponekad 
dopušta da čovjek dobije u duhovnom ili tjelesnom trpljenju nešto 
utjehe od prijateljskog srca, no na zemlji je sva utjeha prazna ako u 
srcu koje tješi nema Isusa. Ovdje su pak duše potpuno uronjene u 
Božju volju i samo Bog može olakšati njihove patnje. Sve duše trpe, 
svaka prema svojim grijesima, no jedna j je patnja svima zajednička: 
odsutnost Isusa, koji je naš život, sve naše. A mi smo odijeljene od 
Njega po svojoj krivnji! 


eje je keke 


Pošto ste izvršili neko djelo, nemojte razmišljati da li ste ga 
dobro izvršili. Razumije se da moramo svakoga dana ispitivati kako 
smo obavljali svoje dužnosti, no to ispitivanje ne smije remetiti naš 
duhovni mir. Dobri Bog ljubi priproste duše. Pođite k Njemu s 
mnogo dobre volje, pripravni da Mu se žrtvujete i da Mu učinite 
veselje. Isus neka vam bude ono što je djetetu mati, pouzdajte se u 
Njegovu dobrotu te sve svoje duhovne i tjelesne probleme položite u 
Njegove Božanske ruke. Nastojte da samo Njemu udovoljite, a za 
drugo se nemojte brinuti! 


Dobri Bog ne gleda na velika djela, na junačke podvige, nego 
mnogo više na jednostavne čine, na malene žrtve što ih izvršite iz 
ljubavi prema Njemu. Malenom žrtvom za koju znade samo Bog 
možete ponekad zaslužiti više nego velikim djelom za koje zna čitav 
svijet. Morate biti veoma “unutrašnji" da hvale svijeta ne uzimate za 
sebe. 

Dobri Bog traži duše u kojima nema samoljublja, da ih napuni 
svojom ljubavlju, no nalazi ih zaista malo, jer kod sebičnosti nema 
mjesta za Isusa. Ne propuštajte nijedne prilike za samozataju, napo- 
se ne za onu unutrašnju. U vremenu posta Isus će vam dati posebne 
milosti, pripravite se na njih udvostručenom revnošću i s ljubavlju. 
No prije svega: ljubite Isusa! Ta svijet Ga tako malo ljubi i tako 
mnogo vrijeđa! 


Marija vas veoma ljubi — ljubite također i vi Nju iz svega srca i 
širite Njezinu slavu koliko god možete. 


Nikad nećete dovoljno shvatiti Božju dobrotu. Kad biste o tome 
više i češće razmišljali, već bi vas to posvetilo, jer svijet ne poznaje 
milosrdne dobrote Isusova Srca. Svatko je mjeri mjerilom svojega 
ograničenoga spoznanja, a posljedica je toga da ljudi tako malo 
mole. Rijetki su oni koji znaju moliti onako kako bi to Isus htio. 
Nedostaje im pouzdanja, a Isus uslišava samo po iskrenosti naših 
želja i po mjeri naše ljubavi. Vidite, to je uzrok što ljudi ne dobivaju 
milosti za koje se mole. 

Tko želi biti sretan kako treba, valja da je gluh, slijep i nijem, a to 
znači da mnogo puta moramo sačuvati u sebi ono što smo čuli i što 
bismo mogli reći drugome. Nikada se nećemo kajati za ono što smo 
prešutjeli. Ponekad moramo nešto vidjeti ili čuti, ali tako kao da to 
nismo vidjeli ni shvatili. Oh kad biste spoznali kako su sitne stvari 
zbog kojih se toliko uzbuđujete! Sotona se služi tim sitnicama da bi 
zaustavio dušu i spriječio je da stvori mnogo dobra. Ne dajte se 
smutiti! Budite velikodušni i prođite kroz te malenkosti kao da ih ne 
vidite. Isus mora imati za vas dovoljno privlačnosti, toliko da vas ne 
Iože zaustaviti nijedna stvar. Sve dolazi od Njegove dobrote. Po- 
šalje li patnju ili utjehu, Njegova ljubav uredi sve na dobro Njegovih 
prijatelja. 

Ne gubite odvažnosti pa ma što se dogodilo. Kad bi Isus htio, 
mogao bi vas u nekoliko sati dovesti do savršenstva, no u trenutku 
ne. Radije gleda vaše napore i želi da sami spoznate kako je strm i 
težak put do savršenstva. Budite zaista velikodušni! Isus vam je već 
dao i još će vam dati više milosti nego drugima, a u zamjenu želi da 
kod vas nađe dušu, koja se sva žrtvovala, koja se sva dala. Napose 

očekuje od vas mnogo ljubavi. Kad svladate sami sebe, svoja nagnu- 
ća i kad budete sve radili u duhu vjere, o, tada će vjera pobijediti 
svakodnevnost. Dotle pak činite tako kao da je Isus stalno pokraj 
vas i to neka vam prijeđe u krv, makar je to posve nadnaravno. 


Propovjednici i crkveni poglavari koriste dušama samo toliko 
koliko su u vezi s Isusom, a to znači: koliko imaju Njegova duha 
molitve i budnosti da sačuvaju unutrašnji mir, da očima duše stalno 
gledaju Isusa, da su pripravni sve učiniti i žrtvovati za spas duša koje 
su im izručene. 


Jesu li istinita obećanja povezana s molitvom Krunice svetoga 
Mihaela? — Odgovor: Ta su obećanja istinita, no ne valja pritom 
misliti da će sveti Mihael brzo osloboditi iz Čistilišta one koji mole 
njegovu Krunicu površno i ništa ne poduzimaju za svoje posvećenje. 
To bi bilo krivo. Sveti Mihael čini i više nego što je obećano, no one 
koji su osuđeni na dugotrajno Čistilište, ne može brzo osloboditi. 
Zbog toga što su častili svetoga Arkanđela njihove su muke sma- 
njene gotovo na polovicu, ali na potpuno oslobođenje ne može se 
također misliti. Ja, koja vam to pripovijedam, mogla bi vam za to 
dati primjere. Neposredno su oslobođene samo one duše koje su se 
u životu ustrajno usavršavale i koje se trebaju u Čistilištu očistiti od 
sitnih grijeha. 

Francuska je pred Bogom veoma griješna, no, nažalost, nije 
sama. U ovom trenutku nema kršćanske zemlje u kojoj ne poku- 
šavaju tajno ili otvoreno prognati Boga iz svoje sredine. To rade 
tajna društva i sotona, njihov načelnik, koji sije nemir i podjaruje 
njihove planove. To je sat tame, no neka rade što hoće, Bog će im 
sam pokazati da je On gospodar. Možda će im tvrdom rukom dati da 
oćute Njegovu svemogućnost. Ali i kad kažnjava, Isus je milosrdan. 


Po posebnom dopuštenju dobroga Boga znamo mi u Čistilištu 
što se zbiva na zemlji, i to zato da bismo molili za velike potrebe. Ali 
sama naša molitva nije dovoljna. Kad bi Bog našao nekoliko duša 
koje bi htjele dati zadovoljštinu, ganuti Njegovo veličanstvo, Njego- 
vu prezrenu Božju dobrotu, razveselile bi Njegovo Srce zasićeno s 
toliko gorčine, pridobile bi Njegovo milosrđe, koje ne želi drugo 
nego oprostiti onima koji se ponizuju. Recite to poglavarici. 

U bojevima Svete Crkve sveti Mihael osobno posreduje. On je 
branitelj Crkve, koja je toliko progonjena, ali nikada neće biti 
uništena, kao što bi to htjeli zli. On je osobito zaštitnik Francuske i 
pomoći će joj da opet zauzme mjesto “prvorođene* kćeri Svete 
Crkve" jer unatoč mnogim grijesima u Francuskoj ima još i mnogo 
dobra, mnogo vjernih duša. Kad će pak sveti Mihael pomoći, to ne 
znam. Valja mnogo moliti na tu nakanu, preporučiti se Arkanđelu, 
podsjećati ga na njegovu moć i moliti ga da posreduje kod Onoga, 
kod čijega Srca ima toliku moć. No ni Majku Božju ne smijete 
zaboraviti! Francuska je Njezina odabrana zemlja i Ona će je 
osloboditi. Bilo bi dobro da se posvuda moli Krunica, to je u 
sadašnjim potrebama najdjelotvornija molitva. 


Junačko djelo darivanja je dobrome Bogu veoma po volji. To je i 
velika pomoć dušama u Cistilištu i puno je zasluga za velikodušna 
srca koja ga izvrše. Time što daju dio svoje zasluge same ništa ne 
gube, a mnogo dobivaju. 


Za potpun oprost mogu vam reći da ga u cijelosti dobiva malo 
tko. 


Ona savršena pripravnost srca i volje za dobivanje potpunog 
oprosta svih grijeha je rijetka, rjeđa nego to mislimo. 

U Čistilištu dobivamo oproste koji su nam namijenjeni samo po 
zagovoru i koliko nam to dobri Bog prema našem stanju dopusti. 
Nemamo, doduše, nikakva nagnuća ka grijehu, no mi nismo više 
pod gospodstvom milosrđa, već pod gospodstvom pravednosti. Zato 
ne dobivamo od oprosta više nego koliko Bog hoće da nam se 
pokloni. Kad je pak duša blizu svojeg cilja, blizu Neba, može biti 
oslobođena i primljena u vječno veselje snagom jednog jedinog 
oprosta koji je stekla za se potpuno ili samo napola, no za druge 
duše to ne vrijedi. Za života su prezirale ili premalo cijenile oproste i 
dobri Bog, koji je uvijek pravedan, vraća im prema njihovim 
djelima. Po Božjem dopuštenju participiraju donekle u oprostima, 
ali rijetko kad stječu potpune. 


primogenita = obično za Francusku u literaturi kažu “prvorodena kći Sv. Crkve. 

Svibanj 1880. — Usavršavajte se bez prestanka, i to svim svojim 
silama! Ako to hoćete, imate dovoljno odlučnosti da pobijedite sve 
što ometa vaše sjedinjenje s Isusom. Na taj ćete način postići ono što 
On hoće. Vaš život neka bude stalno mučeništvo! Zatajivati se svaki 
trenutak, to je neprekidno mučeništvo, no u tom je mučeništvu i 
najslađe veselje. Duša trpi, a onaj za kojega trpi daje joj po svakoj 
žrtvi, po svakome odricanju novu milost, koja je ohrabruje za daljnje 
žrtve. Isusa ne veseli ništa tako jako kao kad vidi da se duša unatoč 
svim zaprekama sve više žrtvuje za Njegovu slavu i za Njegovu 
ljubav. 


Žalosni ste kad vidite kako u Parizu vrijeđaju dobroga Boga, no 
ti ljudi ne znajušto rade. Ali mnogo više nego njihovi bogohulni čini, 
nego te krvave uvrede neprijatelja, Isusa vrijeđaju grijesi onih duša 
koje su Njemu posvećene ili bi to morale biti. 


Koliko li je duša koje je Bog pozvao na visoku savršenost, ali su 
one ostale nehajne i nisu odgovorile Božjoj milosti! Duša treba 
sama sebe nagoniti, opominjati, ispitivati se. Samo je tako sretna u 
službi dobroga Boga. 


Kako je malo dubokih duša u svijetu! ... Čak i po redovničkim 
kućama! ... Duše traže svoju lagodnost, ne podnose ni najmanju silu 
— pa kako bi onda Bog bio radostan, ako možemo tako reći, kad bi 
Ga ljubile neprisiljeno, od vlastite volje. Kad bi u redovničkim 
dušama našao tu pripravnost, koliko bi milosti razlio na njih! 
Učinite bar vi što možete, zatajujte se, ljubite Isusa, što On već tako 
dugo očekuje od vas. 

Isus želi da Ga ljubite djetinjom ljubavi, tj. nježno, kao što 
dijete nastoji razveseliti voljene starije. Vi ste pak stalno previše 
hladni prema Isusu. To nije ono što očekuje od vas On, koji vas 
toliko ljubi. 


ks jek 


Kolovoz 1880. — Koliko djela bez ploda, koliko praznih dana, jer 
nema ljubavi prema Isusu, jer nema prave nakane i sve je to 
izgubljeno, sve se to u Nebu ne broji! 

Psalam 63. — Vidite, to je pravi psalam za sadašnji čas. 

Nemate dobru nakanu, kao što bi to želio Bog, ako je previše 
neodređena. Mnogo biste pak postigli s određenom nakanom, Na 
primjer: kad idete na ručak, recite: “Moj Isuse, dok budem ja 
hranila svoje tijelo, Ti hrani moju dušu svojom milošću." Prije 
pouke: “Moj Isuse, kao što ću ja sada učiti svoju djecu, tako Ti pouči 
moju dušu!" I tako kod svakog čina. Naučite se da vaše srce stalno 
govori s Isusom; On neka bude ona pokretačka sila pri svemu što 
god radite ili govorite ... Razumijete li me? 


Nikad se ne opravdavajte! Zar vam škodi ako vas smatraju 
krivcem iako niste? Ako pak spoznate svoju krivnju, ponizite se i 
šutite. Ni u svojim mislima nemojte se opravdavati! 


2. rujna. Duhovne vježbe. — Jutros ste rekli patru da me ne slušate 
rado i da biste radije bili onakvi kakvi su i drugi. Ovog ljeta ste mu to 
već i pisali. Pa i poglavarici ste već to nekoliko puta rekli. Zašto se 
tako branite? Zar to možda ne dopušta sam dobri Bog? Vi nemate 
pri tom baš ništa. Iskoristite te milosti i nemojte se više tužiti. Ta još 
niste sve ni čuli što ćete morati ćuti, niste još sve vidjeli što ćete 
morati vidjeti. Recite to patru! Recite mu da nisam sotona, ta on to 
sam više i ne misli. Jedino se vi još uvijek bojite. Primirite se i dobro 
obavite duhovne vježbe. Nakon duhovnih vježbi morate biti druk- 
čiji! Nikakvih više sjećanja ni razglabanja o vašoj prošlosti! To je 
puko samoljublje i ništa drugo! Otvorite radije svoje srce milosti, 
prihvatite se grčevito Isusa i ne gubite skupocjeno vrijeme stalnim 
ispitivanjem — zašto ovo, zašto ono. Dobri Bog ima za vas velike 
milosti, kao i za onoga koga vam je poslao da vas vodi. S pošto- 
vanjem tražite Božje planove i ne istražujte ih. Pater će u svojim 
govorima reći mnogo toga za vas, a da ni sam neće znati za to, Isus će 
to dopustiti: iskoristite dobro te duhovne vježbe, jer su one od velike 
važnosti za vas. 


Samo djela izvršena s velikom ljubavi pred Božjim licem i u 
ispunjavanju Božje volje zaslužuju neposrednu nebesku plaću, bez 
Čistilišta. Kako su slijepi ljudi u tom pogledu! 

eje koke 


Studeni. — Duhovne vježbe su završene, ali za vas još ne. 
Nastavljajte ih čitavu godinu i stalno u svojem srcu. I u najvećoj 
zaposlenosti imajte svoj kutić gdje ćete se sabrati u Božjem Srcu i 
nikad ga ne ispuštajte s očiju. Zadnje ste godine bili veoma rastre- 
seni, odsad pak neka ne bude više tako. Obećali ste dobrome Bogu i 
patru da ćete započeti nov život. Na svaki način morate održati riječ. 
To će vas stajati mnogo muke, no zar bi je kasnije bilo manje? 
Odvažno! Sve prolazi i mi sami hitamo s vremenom koje brzo 
nestaje, tako da to ine zapažamo. Koliko vremena vas već Isus prati! 
Nakon tolikih milosti što vam ih je poklonio nećete Mu uskratiti 
potpunu predaju u Njegove svete ruke. Ako dopustite da djeluje u 
vama, brzo ćete biti sveti ... velika svetica, ta to On hoće od vas, Nije 
li vam pater ovih dana u Njegovo ime rekao da za vas nema sred- 
njega puta? I koliko puta ste to već čuli, a ništa se niste promijenili, 
mada bi vam to moralo biti jasno. Čini mi se da ste tek sada postali 
nešto obzirniji s obzirom na to da je i vas ta obnovljena riječ dirnula. 
Mislite više puta na to, stvar je istinita! Rekla sam vam već da Isus 
želi od vas samo malo napora, a sve drugo će učiniti sam. Budite 
velikodušni! Što biste sve postigli kod dobroga Boga kad biste bili 
onakvi kako On želi da budete! Kako tijesno se želi s vama združiti! 
S kakvim vas veseljem želi napuniti! Kad biste to znali! O, kako je 
Isus dobar prema vama! Dozovite si u pamet više puta posebne 
milosti kojima vas obasiplje. 


Poglavarica vam je rekla da je vama za volju već za ovu godinu 
molila patra. Vi to, doduše, niste pravo vjerovali, ali to je istina. 
Učinila je to po Božjem nadahnuću da se međusobno bolje upo- 
znate. Iskoristite tu milost, koja neće biti zadnja; učinite sve što vam 
savjetuje. Otvorite odsad svu svoju dušu da bi iz nje mogao bolje 
čitati - kao iz knjige. Kad bi vas on poznao kao što vas ja poznajem! 
Naravno da vas tako brzo ne može upoznati, za to treba vremena. 
Sve vaše misli o toj stvari što ste ih jučer imali bile su od zla duha. On 
bi htio spriječiti dobro, pokušat će to opet, no nemojte ga poslušati! 
Brižno čuvajte misli duhovnih vježbi da ih ne izgubite. Zrtvujte se od 

jutra do večeri, da tako izvršujete Božju volju. Obilno će vas 
nagraditi. 

Zašto sam osjetila tako veliko ganuće nakon prvih patrovih 
riječi? - Odgovor: To je bio početak milosti što će vam ih donijeti 
duhovne vježbe. Među pojedinim dušama postoji neka privlačnost 
koju one same ne mogu protumačiti. Dobri Bog je uredio dušu g. 
patra da budete jedno za drugo, odatle to ganuće što ste ga osjetili, a 
možda ćete ga i još osjetiti. Molite se mnogo za patra, kojega vam je 
Isus dao da vodi vašu dušu k Njemu. Potreban je većih, izdašnijih 
milosti nego drugi da ne izgubi odvažnost, Njegovi su dani puni rada 
i napora, njegov je život tvrd, mučan. Podupirite ga molitvom! I 
dosad ste, doduše, molili za nj, no to nije bilo dosta. Darujte na 
njegove nakane svoja djela, svoje vanjsko trpljenje, kao žrtvu. Jed- 
nom riječju, uključite ga u svoje zasluge, a vi se uključite u njegove. 
Isus ima s njime, kao i s vama, velike planove. Vidite, zato je 
dopustio da se obratite njemu i da mu otkrijete svoju dušu. Poštujte 
ga kao svoga oca, ljubite ga, budite mu podložni kao dobro dijete i 
Bog će biti svama zadovoljan. Neka vam ne bude odviše to što sam 
vam rekla; morala sam vas poučiti. Recite to patru. Razumijete li? 


Duhovne vježbe bile su dobrome Bogu veoma po volji i veoma 
korisne za duše. Isus s radošću gleda kako se redovničke duše 
vraćaju k Njemu i traže Ga kao svoj jedini cilj. Ta zato ih je i pozvao 
u svoju službu. No kako li se lako zaboravi na zemlji ono što je 
najsvetije! Dobre duhovne vježbe pomažu dušama da opet dođu do 
onoga prvobitnog žara. To su postigle i vaše duhovne vježbe. 
Veoma su utješile dobro Isusovo Srce. 


Kako li je kratak naš život u usporedbi s vječnim veseljem! Na 
samrti zaista nećete misliti da ste učinili nešto previše. Budite 
uistinu velikodušni, ne slušajte samo sebe! Gledajte stalno na cilj što 
vam ga je postavio Isus: svetost, čista ljubav ... i zatim hrabro 
naprijed, bez pogleda unatrag! 

Križevi, veliki križevi, oni koji satiru srce, udioništvo su Božjih 
prijatelja. Potužili ste se ovih dana Isusu da vam je ove godine 
poslao mnogo gorčine. To je, doduše, istina, no zašto vam se ti 
križevi čine tako teškima? Zato jer ne ljubite dovoljno. Oh, ta 

križevima neće biti kraja. To što ste dosad pretrpjeli, to je bio samo 
uvod u ono što vas čeka. Zar vam nisam rekla da ćete stalno trpjeti 
tjelesno ili duševno, a ponekad i na jedan i na drugi način zajedno? 
Nema svetosti bez trpljenja. Kad se potpuno prepustite milosti, kad 
samo Isus bude gospodar vaše volje, vaši teški križevi neće vas više 
tako opterećivati. Ljubav će sve olakšati. Od tada pa unaprijed 
trpjet ćete, mnogo ćete trpjeti — ta nije djelo trenutka da se duša 
odrekne svih stvari i da sve radi samo iz čiste ljubavi. Isus s radošću 
gleda vaše nastojanje. Oh, kad biste Ga na zemlji bolje upoznali! 
Kako je zaboravljen! Ali vi Ga ljubite! Dajte Mu zadovoljštinu! 
Nastojte Ga stalno sve više razveseljavati. Radite neprestano da 
doskora postignete ono što On hoće od vas. 


eje elek 


16. rujna. — Ovih ste dana nešto više zadovoljni sa sobom, pa i 
Isus je zadovoljan s vama jer si dajete truda da Ga razveselite i da 
budete s Njime u tješnjem dodiru. No nemojte misliti da ste već sve 
postigli, to je tek malen početak onog sjedinjenja u kome želi da 
bude s vašom dušom. Zar ne, kako slabo razumiju ljudi to odricanje 
što ga Isus zahtijeva od duše koju je izabrao za sebe? Duša misli da 
ljubi, zamišlja si da je već sveta, jer joj se čini da osjeća nešto više 
ljubavi nego obično, no sva ta naravna čuvstva ne znače ništa. 
Potrebno je da se duša uzdigne, da se stalno sve više otkida od svega 
što je okružuje, a posebno od sebe, od samoljublja, od svojih strasti, 
da dođe do sjedinjenja s Bogom, a Isus sam zna koliko to zahtijeva 
žrtve. Za to je potrebna više nego jedna žrtva; srce se mora dati, tako 
reći, samljeti, da bi se oslobodilo svake ljudske ljubavi, a to je teško! 
Malo duša to razumije. Vi, koji to po velikom Isusovom milosrđu 
donekle razumijete, vi, koju On toliko ljubi, stupite na taj put 
odricanja i odumiranja! Mislite često na Njegovu nježnost što ju je 
imao za vas, kako vas je daleko išao tražiti, kako je uklonio sve 
poteškoće na vašem putu. Ni za jednu dušu nije učinio toliko koliko 
za vas. Svakoga dana vas obasiplje izabranim milostima. Pomislite 
što je učinio za vas ovih dana: zato očekuje od vas više 

velikodušnosti nego od drugih, manje obdarenih, od kojih ne zah- 
tijeva toliko savršenosti. Zahtijeva potpunu odanost u svim isku- 
šenjima, a napose veliku ljubav. Vaša duša, vaše srce neka se izgubi 
u Njemu, da sve radite Njemu za volju. Dignite se iznad zemlje i 
iznad svega što vas okružuje i uronite se u Njegovu svetu volju! 
Morate otići tako daleko da se nećete odjeljivati od Njega ni za 
trenutak. Nemojte misliti da će vas to spriječavati pri izvršavanju 
dužnosti. Ne, polako ćete spoznati da je istina upravo ono protivno i 
da je duša, koja je najbolje sjedinjena s Isusom, i najsavjesnija u 
ispunjavanju dužnosti; On, koji je ljubi, radi za nju — ta ona je tako 
reći samo jedno s Njim. Pomislite što biva ako duša nema tako odli- 
čno vodstvo i tako velike pomoći pri svemu što radi. Kako blago- 
tvorno utječe bogoljubna duša na druge; to može samo ona, svaki je 
dugi utjecaj bez ikakva ploda. Samo s Isusom združena duša ima 
moć nad Njegovim Srcem, Njegova je gospodarica i On joj ništa ne 
uskraćuje. Još bih vam mnogo toga mogla o tome pripovijedati, no 
ne biste me razumjeli. Treba čekati čas koji je Bog odredio. No ako 
hoćete, nećete trebati dugo čekati. Isus vruće želi da se s vama 
potpuno sjedini, želi to više negoli sada možete shvatiti. Pazite jako 
na sebe: tako je dobro ljubiti Isusa, tako je ugodno proći, bez 
zadržavanja, od tijesnog združenja na zemlji k još tješnjem na Nebu. 
Razmišljajte o tome što vam kažem. Samo jedan čin koji, tijesno 
sjedinjeni s Isusom, s čistom nakanom namijenite za mene, za mene 
je veće olakšanje negoli mnogo usmenih molitava. Što se prije 
usavršite, to ću prije biti oslobođena. 

Poglavarica je posljednjih dana zaista mnogo trpjela, no samo 
jedan dan takvog trpljenja donosi više zasluga i njoj i njezinoj 
redovničkoj družbi negoli deset i više zdravih dana, kad lako radi i 
obavlja dužnosti svoje službe. 


ze koje oke 


29. rujna. — Da, poznato mi je koliko trpi pater. Ako biste me 
pitali da li mu je što lakše, odgovorila bih vam da nije i ništa drugo, 
jer vas ne bih htjela uznemiriti. Satrlo bi vas da znate koliko trpi. I 

budući da po Božjem nadahnuću pred Bogom više mislite na nj nego 
obično, čini mi se da je bolje da vam sam govori o svojim isku- 
šenjima. Isus misli na nj. Duše koje oplakuje zasad su u Čistilištu, no 
za kratko vrijeme, napose svećenik kojega je dobri Bog pozvao po 
nagradu, i oba mladića koje je smrću zaštitio od duševnih opasnosti 
na zemlji, jer se ovdje najlakše iskvare. Recite mu neka se utješi 
mišlju da ga Isus vrlo ljubi i čuva mu, više nego kome drugome, 
posebno mjesto u svojem Srcu. Tu neka se odmori, tu neka njegova 
duša crpi nove snage za nastavak onoga čega se latio za svojeg 
Božanskog Učitelja. 


2. listopada. — Molite više puta na dan: “Moj Bože, izvrši sa 
mnom sve svoje nakane i ne dopusti da ti pravim zapreke. Moj Isuse, 
hoću ono što Ti hoćeš, jer to Ti hoćeš, gdje Ti hoćeš, kako Ti hoćeš i 
koliko Ti hoćeš.? 


Nedjelja, 3. listopada. — Kad bi vam bilo dano da shvatite kako 
bezosjećajno i prezrivo postupaju s Isusom na zemlji, i to ne samo 
prosječan svijet, kako Ga vrijeđaju, postiđuju, kako Mu se 
podsmjehuju čak i oni koji bi Ga morali ljubiti! Koliko je nehaja u 
samostanima među redovnicima i redovnicama, njegovim 
odabranim ljudima! S Njime, koji bi im morao biti prijatelj, otac, 
zaručnik, postupaju kao s tuđinom. Ista je nehajnost i među 
svećenicima. Upravo sada, više nego ikada prije postupaju s Njime 
kao sa sebi jednakim. Oni koji bi trebali zadrhtati pri pomisli na 
svoju uzvišenu službu obavljaju je mnogo puta nehajno, kao da su je 
siti. Koliko ih je koji su zaista još duhovni? Njihov j je broj malen. U 
Čistilištu je mnogo svećenika koji okajavaju svoj život nehajnosti, 
život bez ljubavi. Njihovu griješnu površnost čiste ovdje vatra i muke 
svih vrsta. Prosudite po svemu ovome koliko dobri i ljubazni Bog 
ima među svojim stvorovima takvih koji Ga ljube i daju Mu 
zadovoljštinu. Vrlo ih je malo! Vidite, to je velika bol Isusova Srca: 
nezahvalnost onih koji su Njegovi. A Njegovo je Srce ipak tako puno 
vruće ljubavi i samo traži kamo bi je izlilo. Isus traži duše koje su 
odumrle same sebi, u njih bi izlio svoju ljubav u potocima, više 

negoli je to itko učinio ikojoj duši. O, kako malo poznaju ljudi Isusa, 
Njegovo milosrđe, Njegovu ljubav! Sve žele proučiti, sve spoznati, 
samo to ne, mada bi to bila za njih prava sreća. Kako je to žalosno! 


Nemojte nipošto biti nezadovoljni, ni prema vani, ni u svojoj 
nutrini! Učinite sve što možete da izbjegnete protivljenje. Ako se 
unatoč tome dogodi da bilo zbog nespretnosti ili zbog zlobe svi ne 
učine ono što bi morali, ostanite i tađa mirni. Cemu se uznemiravati 
zbog učinjene pogreške, ta to je neće ispraviti. Tako bi bile dvije 
pogreške umjesto jedne. 


14. listopada. — Za vrijeme moje zahvale nakon Sv. Pričesti. — 
Najmanja vaša nevjera, najmanja zaboravnost, najneznatnija 
nehajnost boli Isusa te Njegovo dobro i ljubavi puno Srce više 
vrijeđa negoli kakva uvreda nekoga od Njegovih neprijatelja. Zato 
bdijte što brižljivije nad sobom, neka vam ništa ne izmakne, da bi 
Isus s veseljem mogao doći počivati na vašem srcu, gdje biste Mu 
dali zadovoljštinu za sve gorčine kojima Ga svijet napaja. Postupajte 
s Njime kao s najboljim ocem, kao s najljubljenijim zaručnikom. 
Tješite Ga, dajte Mu svojom ljubavi, svojom nježnosti zadovoljštinu 
za uvrede što ih prima svakoga dana. Svim srcem radite za Njegovu 
slavu! Pred Njim zaboravite sebe i budite uvjereni da će, kad vi 
zaboravite sebe, On sam misliti na vaše potrebe i učinit će za vas više 
nego što biste sami mogli učiniti. 


16. listopada. — Osoba kojoj su povjerene duše može se na sve 
načine trsiti, opominjati ih, pokušavati da ih potakne na veću 
pobožnost, no sve će njezino nastojanje biti uzalud, ako sama nije 
duhovna. Ako jest, izlijevat će iz preobilja svoje pobožnosti u 
njihova srca; ako pak nije kakva bi morala biti, ako ne živi u vezi s 
Isusom, njezine će riječi, doduše, doprijeti do ušiju, ali njezino 
nastojanje neće biti blagoslovljeno. Vidite li kako je potrebna veza s 
Isusom? ... Zar ne? I jedino to je prava sreća na zemlji. 


Studeni 1880. — Ako morate nekoga opomenuti za manje ili za 
veće pogreške, učinite to veoma blago, no ponekad i odlučno, ako to 

pogreška zahtijeva. Neka to bude s malo riječi i nikad uzbuđeno, jer 
takva opomena škodi duši — i onoj koja je daje i onoj koja treba 
takvu opomenu primiti. Ne predbacujte nikada djeci stare pogre- 
ške. To je prilično raširen, loš običaj, koji nije drag dobrome Bogu. 
Osobe koje tako rade prave i same pogrešku. Tko može reći da 
takve greške nisu djeci već oproštene? Čemu ih spominjati svaki 
dan? Dragi Bog nije tako radio. U redu je da se stalno ponizujemo 
zbog svojih mana i da u pokajanju srca pred Gospodinom mislimo 
na njih, no nemojmo se nikad spominjati nekadašnjih pogrešaka 
svojih bližnjih. Ako kršćanska duša ili, još više, redovnička duša želi 
ugoditi Isusu, neka postupa s bližnjim onako kako bi željela da Isus 
postupa s njome. Zapamtite do dobro i u svakoj prilici ravnajte se 
prema tome! 


Neka vaše dužnosti, stvari, životne brige nikad ne ovladaju vama 
tako da duša izgubi jednostavnost i da se ne bi svakog trenutka 
mogla sjediniti s Isusom, da više ne bi mogla spoznavati Njegovu 
svetu volju. Prihvatite svaku patnju odano, ta dopušta je Isus, koji 
može iz zla pripremiti najveće dobro. Pođite sa svom prostoduš- 
nošću pred Svetohranište i povjerite Isusu što vas opterećuje, sve što 
teško podnosite. Njegovo Srce sve će vam olakšati. I kad je u vašoj 
duši veselje, napose ono veselje što ga duša osjeća u rijetkim 
razmacima u službi dobroga Boga, prihvatite ga ponizno i s mnogo 
zahvalnosti. No imajte također na umu da zemlja nije mjesto 
počinka, nego progonstvo, mjesto rada i trpljenja. 

Gledajte kako sve mirno prolazi. Neka vas ništa ne zaustavlja! 
Vaše jedino zadovoljstvo neka bude Isus. Radite samo za Nj, a 
Njegova ljubav neka vas ohrabruje. Za tako dobroga Boga nećete 
nikad moći previše učiniti. Što više se budete odricali svemu što vas 
okružuje, to više će vas Isus ispunjati svojim odabranim milostima, 
sa svom svojom Božanskom nježnošću. Tako ćete postati ravno- 
dušni za stvari prema kojima nekoć niste bili takvi. To je milosrđe 
Onoga koji vas ljubi, jer želi od vas to odreknuće. Očekuje ga od 
duše koju je izabrao za sebe. Isus dopušta da je takvim izabranim 
dušama mrsko sve što se ne odnosi neposredno na Njega samoga. 

Time ih hoće dovesti do toga da iz svoga srca izluče sve ljudsko, da ih 
napuni svojom milošću i da u njima uskipi Njegova ljubav. 


Studeni. — U pričesne dane, kad je rana Misa, mogli biste 
doručkovati već nešto prije osme ure. Za to vam ne treba više od tri 
minute. To vam govorim zato jer dobri Bog želi da zahvalu nakon 
Svete Pričesti produžite koliko možete. Tako biste dobili još zadnju 
četvrtinu sata. Prva četvrtina bit će za vas kao i obično. Zar ne, 
koliko toga znadete reći Isusu? Druga četvrt neka bude za Nj. Za to 
možete iskoristiti male časove i veći dio Svete Mise. Izmolite sebi to 
dopuštenje od poglavarice. Vidite, koliko milosti! Po posebnoj 
Isusovoj blagonaklonosti ostaje Sveta hostija nakon Svete Pričesti 
dugo vrijeme u vama. Iskoristite s mnogo zahvalnosti te svete 
trenutke kad ste srce uz Srce s Njime i kad možete od Njega sve 
izmoliti. Kakve li Božje ljubavi prema ubogom stvoru da se On 
spušta s njime u razgovor kao prijatelj s prijateljem! U tim se 
trenucima molite, zahvaljujte se, prosite i prije svega davajte zado- 
voljštinu za sve uvrede što ih Isusu zadaju ljudi u tim nesretnim 
časovima. Kako vrijeđaju dobroga Isusa! O, ljubite Ga mnogo! Vi 
znate kako On vas ljubi. Ta za to imate i dokaza. 


Dok smo na zemlji ne možemo shvatiti što dobri Bog zahtijeva 
od duše koja se čisti u Čistilištu. Vi mislite da mnogo dobro obavlje- 
nih molitava brzo podiže dušu iz Čistilišta u vječno veselje, no nije 
tako. Tko možc shvatiti Božji sud? Tko može zamisliti onu čistoću 
što je mora imati duša prije negoli će postati dionicom vječne sreće? 
O kad biste to znali, kad biste o tome razmišljali na zemlji, kako bi 
drugačiji bio naš život! Razmislite sa svom stvarnošću koliko lakih 
grijeha počini na dan duša zbog toga što je površna, premalo brižna 
za svoje spasenje i jer se sva zabila u zemlju? ... A koliko minuta daje 
dobrome Bogu? Misli li uopće na to? Vidite, takvih je 365 dana u 
godini ... Pa kad se nakupi mnogo takvih godina! Takva duša umire 
a da joj nisu oprošteni ni oni laki grijesi jer nikad nije mislila na to. 
Možda je u takvoj duši jedva još iskrica ljubavi kad dođe na sud pred 
vječnoga Suca. Njezin život je prazan, bez ljubavi, bez čistih nakana i 
zato ga mora iznova započeti u tom čišćenju. Duša, koja je trebala 

Živjeti po Božjem, nije živjela za Boga i zato mora opet započeti svoj 
život, i to u tom nečuvenom trpljenju. Na zemlji nije iskoristila 
Božje milosrđe. Bila je rob svojega tijela. U Čistilištu mora dati 
zadovoljštinu do “posljednjeg novčića? i opet steći prvotnu ljepotu. 
Tako biva s dušama koje se slabo brinu za svoj spas. Drukčije je, 
međutim, s dušama koje su više griješile. Ljubite Boga, tako da vam 
ne bude potrebno da dođete ovamo trpjeti, i to bez zasluga. Ze- 
maljsko trpljenje donosi zasluge, ne gubite ga! Prije svega pak, 
ljubite! Ljubav briše mnoge grijehe i čini da im se uklanjamo jer 
nećemo vrijeđati Njega koga ljubimo. Duša koja istinski ljubi Isusa 
stalno pazi da Ga nikad ne uvrijedi. 

U Čistilištu ima mnogo duša koje se zanose time da ćete ih vi 
osloboditi. Molite se za njih svom dušom! 


1881. — Tjelesno i duševno trpljenje je dioništvo Isusovih pri- 
jatelja na zemlji. Što više Isus ljubi dušu, to veći udio daje joj u 
trpljenju što ga je sam pretrpio zbog nas. Sretna duša koja je tako 
odlikovana! Koliko zasluga može skupiti! To je najkraći put u Nebo. 
Ne bojte se trpljenja, naprotiv - ljubite ga jer vas približuje Onome 
koga ljubite. Zar vam već nisam rekla da će vam ljubav osladiti ono 
što vam se čini gorkim zbog toga što ne ljubite dovoljno? Naj- 
pouzdanije sredstvo da dođete do tijesne veze s Isusom jest ljubav, 
ali ljubav u vezi s trpljenjem. I dosad ste imali već mnogo križeva, no 
niste ih tako ljubili kao što to Isus želi. O, kad biste shvatili vri- 
jednost trpljenja! Gorčine su najslađe nježnosti što ih Božanski 
Zaručnik iskazuje onima koje želi tijesno združiti sa sobom. Tako 
odlikovanim dušama šalje patnju za patnjom, gorčinu za gorčinom, 
da ih otrgne od svega zemaljskoga. Tek nakon toga može govoriti 
njihovu srcu. Sto se događa kod tih Božjih razgovora? Saznat ćete, 
ako budete htjeli. Isus ima pripravljene misli koje će u potocima 
izlaziti na vas kad ustanovi da ste pripravni i sposobni primiti ih. 

Isus hoće da radite iz čiste ljubavi prema Njemu, da u svemu 
tražite Božju slavu, da vam samo On bude pouzdanik vašega veselja 
i vašega trpljenja, da ne učinite ništa prije negoli od Njega zamolite 
svjetlo i savjet i da ne tražite nikakve druge nagrade osim Njega. Vi 

ste se na to pred mnogo godina obvezali. “Moj Isuse", rekli ste tada,. 
“neka ne dobijem nikakva priznanja na zemlji za ono što učinim. Ti 
si mi sam dovoljan." Što mislite sada o toj molitvi? Je li se obistinila? 
Vidjet ćete da se Isus ne da nadmašiti u velikodušnosti. Mislite i na 
to da mene odavde neće dignuti u gledanje Boga toliko vaše molitve 
koliko vaša savršena djela, vaše tijesno sjedinjenje s Isusom. Vje- 
rujte mi da je Isus imao velikih nakana s vašom dušom kad me je 
poslao k vama, eh, kad bih vam smjela otkriti sve o tome! ... Kako 
vas mnogo Isus ljubi! Koliku je ljubav, koliku pripravnost pokazao 
za vas! I kako Ga zaista vaša nehajnost ne odbija! Ima trenutaka kad 
ste veoma hladni, veoma malo pažljivi prema Bogu, koji je tako 
dobar. Molite Ga da vam oprosti sve te vaše nedostatke i postupajte 
s Njime kao što dobro dijete postupa s predobrim ocem. Ne bojte se 
da ćete Mu biti dosadni. Veoma mnogo želim da se pouzdajete u 
Njega. Razveseljujte Ga neprestano od jutra do večeri, bez obzira 
na svoju narav. 


Travanj 1881. — Uzrok što ne napredujete brže u savršenosti jest 
to što vaša volja nije dovoljno sjedinjena s Božjom voljom. Previše 
tražite sebe. Ima trenutaka kad se bojite sami sebe. A Isus strpljivo 
čeka zbog vaše neodlučnosti! ... I tko pri tome gubi? Vi! No kad biste 
znali kakve milosti Isus čuva za vas, kako želi da se sjedini s vama, 
dali biste Mu svoju buntovnu volju, koja danas hoće, a sutra opet 
neće, dali biste je Njemu, koji vas zove tako dobrohotno i s toliko 
ljubavi. 

Isus vam neće dati mira dokle god ne postignete onu savršenost 
što je od vas zahtijeva. Činite kako hoćete, no dok vaša volja ne bude 
jedno s Njegovom, dokle god budete mislili na sebe, dokle god ne 
budete djelovali u Njegovoj prisutnosti, dotle nećete imati 
unutrašnjeg mira. 


sje sje sk 


1882. rujan. — Isus je mnogo učinio za vas i učinit će još više, no i 
vi morate surađivati s milošću, morate biti velikodušni. Duše koje 
postignu savršenost kakvu On zahtijeva gospodarice su Njegova 

Srca — ništa im ne uskraćuje. Kad to postignete, bit ćete jedno s 
Isusom. Njegova čuvstva bit će i vaša, Njegove misli — vaše misli, 
Njegove želje — vaše želje. Budite dakle dobri, požurite da postanete 
velika svetica, da uvećate slavu svojega jedinoga Prijatelja koji čeka 
da vas napuni svojom milošću. 


Premalo se trsite oko toga da bdijete nad svojom nutrinom i da 
Živite u Isusovoj prisutnosti. Pokušajte, potrudite se i osjetit ćete 
Božju pomoć. Isus traži samo malo dobre volje, a sve ostalo učinit će 
sam. Pitajte se svakog dana: “Što sam otkako mi Isus poklanja toliko 
posebnih milosti? Što bih morala biti? Što bih bila da sam uvijek 
odgovarala tim milostima?" Ta kratka razmišljanja koristit će vašoj 
duši. Razmišljajte o tome zaista konkretno; to što sam vam rekla jest 
Božja volja. Bog hoće da se sa svom ozbiljnošću usavršavate, jer o 
vašoj savršenosti ovisi i savršenost mnogih drugih. 


Isus vas toliko ljubi da vas želi obdariti izabranim rmilostima, 
posebnom naklonošću, koje su dionici samo Njegovi najbolji pri- 
jatelji. Dozivajte svojim molitvama i svojim žrtvama onaj sretni 
trenutak koji će vidjeti sjedinjenje vaše duše s Isusovom. Priznajte 
pred Božjim Prijateljem svu dubinu svoje slabosti, ponor svoje 
bijede i pustite Ga da radi u vama. Njegova ljubav obogaćuje pogo- 
tovo one najbjednije. Pri tome se najviše ražaruje Njegova dobrota. 


O, ljubite Isusa veoma! Prihvatite Ga se čvršće nego to itko može 
zamisliti. Prihvatite Ga svom snagom svoga srca: živite samo Nje- 
govoj ljubavi. 

Iz ljubavi prema Isusu ljubite sve koji su oko vas i s kojima imate 
dodira. Nemojte se bojati da pri tome rasipate svoju ljubav, svoju 
molitvu, svoje zatajivanje, svoju uslužnost. Što više duša ljubi Isusa, 
to više ljubi i svojega bližnjega. 


30. listopada. — Stalno se tužite da biste rado bili kao drugi, ali sa 
mnom niste još završili. Morat ćete me poslušati dokle god to Bog 
hoće. Izmičite koliko hoćete, no ja vam moram još mnogo toga reći. 
Možda će vas te obavijesti polako opametiti. 

23. prosinca. — Ne budite žalosni što još uvijek nisam u Nebu. 
Rekla sam vam istinu: “U Nebo ću poći još istoga dana kad vi 
postignete savršenost kakvu Bog od vas zahtijeva." No nemojte 
misliti da ćete odjednom postići tu savršenost k kojoj vas Bog zove. 
Savršenost ima više stupnjeva, a taj na koji vas Bog poziva nije prvi. 
Znate da vas Isus ljubi iako ste još daleko od onoga stanja u kojem 
želi vidjeti vašu dušu. Vaš dragi Prijatelj zna da bi bilo potrebno 
čudo da postignete savršenost kakvu On zahtijeva od nekih duša, no 
toga čuda On neće učiniti. Treba koračati korak po korak na putu 
koji je ponekad tako strm. Da biste postigli cilj, kako to Isus želi, 
morate potpuno odumrijeti sebi, odreći se vlastite volje i samo- 
ljublja. No tako daleko vi još niste došli. Ako ste bez krivnje optu- 
ženi, ako vam podmeću nakane koje nemate — a vi znate o čemu 
govorim — vas te riječi ne smiju uznemiravati. To dobri Bog dopušta 
da se zatajujete i da se otkidate od svega što nije On. Želi vas dovesti 
do toga da više ni jedna stvar ne uznemiruje vaše nutrine — ni 
gorčine, ni radosti, ni protivljenja, već da sve to samo prođe mimo 
vas. On sam želi u sebi primiti sve moći vaše duše, ispuniti sve 
njezine želje, potpuno utješiti vaše srce, biti vam sve u svemu. To 
pak, vjerujte mi, nije posao od jednoga dana. 

No, vi ste previše dobri! U nekim je slučajevima bolje popustiti 
negoli ustrajati pri svojem. Dat ću vam sredstvo da postupate onako 
kako to Isus zahtijeva. Prije nego stavite kakav prijedlog, prije nego 
dadete zasluženu opomenu kojoj učenici ili bilo kome, saberite se za 
trenutak. Zatim se stavite u položaj osobe koju namjeravate opo- 
menuti i postupajte s njome onako kao što biste željeli da se u 
sličnom slučaju postupa s vama. Time će Isus biti zadovoljan. 


1883. — Opet je jedna godina otišla u vječnost. Tako prolazi jedna 
za drugom. Dani slijede jedan za drugim dok ne dođe svršetak 
kratkog zemaljskog života i početak dugoga života u vječnosti. 
Iskoristite dobro svaki trenutak. Svaki vam može steći Nebo i 
osloboditi vas Čistilišta. Svaki čin izvršen s čistom nakanom zaslužit 
će vam viši stupanj nebeske slave i pribaviti novi stupanj Božje 
ljubavi. Iz svih čina savršenog života sastavlja se lanac ljubavi, a ona 


68 


stalno sve više pričvršćuje dušu uz Onoga koga ljubi. Kad bude 
uključena zadnja karika toga lanca, Isus će pretrgnuti one slabašne 
veze koje su zadržavale dušu, punu zasluga, u tijelu s kojim je bila 
združena na zemlji. Tada će se još tješnje združiti s oslobođenom 
dušom za svu sretnu vječnost. Razumijete li kako je sretan život čiji 
su svi trenuci puni Isusa, pa makar mu je prethodno bilo primi- 
ješano i mnogo gorčina? 

Ako već nekoliko minuta razgovara s Isusom tako očara sretnu 
dušu da zaboravlja sve preostale patnje, što će onda biti tek nakon 
vječnog sjedinjenja? Oh, kad biste to znali, kad biste to mogli 
razumjeti, kako biste iznad svega žarko radili za svoje usavršavanje, 
za koje vam Isus daje sva sredstva da ga postignete. Oh, kad bismo 
mi imale samo pet minuta dragocjenog vremena što ga vi gubite 
neprekidnim razmišljanjem o tome je li istina što vam govorim ili 
nije, što bismo mi sve učinile za Nj, za kojim tako čeznemo! Zao duh 
vas na momente zasljepljuje i čini da niste pažljivi prema onome što 
vam govorim. A on zna dobro što će biti posljedica toga. One- 
mogućite izvršenje njegovih planova, pređite velikodušno na djelo, i 
ova godina neka bude početak toga savršenog života koji Isus već 
tako dugo očekuje od vas! 


Na početku nove godine odlučite da nećete ništa nepotrebno 
ovoriti. Ne izražavajte svojih čuvstava, osim ako ste prisiljeni na to. 
Čak i u potrebi govorite malo ... Ništa ne promatrajte iz rado- 
znalosti. Svakog jutra neka Isus dobije vaš prvi pogled, vašu prvu 
misao, vašu prvu riječ, koja neka bude riječ hvale i ljubavi. Na 
podnožju Svetohraništa položite svoje srce u Isusovo za sav dan i 
razgovarajte se s Njime do večeri. Uvečer opet kod Njegovih nogu 
oplakujte svoje pogreške i zahvaljujte Mu za primljene milosti ... Ta 
znadete što sam vam o tome rekla. 
Budite u toj vježbi vjerni! Isus hoće od vas potpuno čiste namjere 
i ljubav bez kraja. Ne štedite se! Što se više duša žrtvuje, to je 
sretnija. Ljubav se vraća ljubavlju, to je istina, no ljubav se vraća i 
zahvalnošću, odricanjem, potpunim darivanjem samoga sebe. Žrt- 
vujte se, dakle, dajte se bez pridržaja! 


69 


Trpljenje je uvijek prethodnik ljubavi ... To je stupanj ljubavi koji 
dostižu samo oni koji su mnogo i rado trpjeli. Govorim vam prije 
svega o unutrašnjem trpljenju. 

Najveće trpljenje što ga može imati duša koja istinski ljubi Isusa 
sastoji se u tome da Ga ne ljubi onako kao što bi to htjela. 

O, kako vas Isus ljubi unatoč vašoj bijedi i vašoj hladnoći! Vidite, 
poput dobročinitelja vas privlači k sebi svojom milošću, po trpljenju 
i po iskušenjima vas otkida od stvari i po ljubavi se želi tako tijesno 
združiti s vama da postanete, tako reći, drugi Isus. 


Majka O ... je u dubini Čistilišta. Redovničke osobe, svećenici i 
duše koje je Bog obasuo milošću imaju strašno Čistilište jer su 
zloupotrebljavale sredstva za posvećenje koja im je Boga dao. 


Svibanj. Duhovne vježbe 1883. — Bog ima dovoljno sredstava da 
postigne svoj plan ako od neke duše želi nešto posebno. 


Ono što Bog krije je dobro skriveno. Razotkrit će to kad to 
Njemu bude drago. Zbog vas je već odvijeka odlučio pripraviti i 
posvetiti osobu o kojoj vam govorim. Posvećujte se međusobno! 


Dobri Bog vas ljubi, ljubite Ga! Neka se u ovim duhovnim 
vježbama vaše sjedinjenje s Njime još bolje utvrdi, vaša ljubav neka 
se probudi, vaša volja neka bude jedna s Isusom, Njegovi poslovi 
neka budu i vaši. 


Što se toliko uznemirujete zbog patra? Sve što dobri Bog učini, 
dobro je. Zar ga nije On sam pripravio za vas i dao vam ga? Zašto bi 
vam ga uzeo? Njegovi su planovi nedokučivi. Što sve ne učini ako 
hoće dušu imati potpuno za sebe! Kakvim se sve nepoznatim sred- 
stvima služi! Pouzdajte se potpuno u svojega Isusa, nemojte nikada 
biti nepovjerljivi glede Njegove dobrote! Sto budete bolji, što više 
budete htjeli samo Njemu ugoditi u svemu, to će velikodušniji biti 
On prema vama. 


Ove duhovne vježbe moraju biti početak te velike savršenosti na 
koju vas Isus već tako dugo zove. 

U ovim duhovnim vježbama Isus očekuje mnogo od vas. Dao 
vam je novu milost, veoma dragocjenu ... Što vam je još potrebno? U 
znak zahvale potpuno Mu se darujte: samo On neka bude zapo- 
vjednik vaše duše. Veoma pažljivo bdijte nad svojom nutrinom. 
Razgovarajte s Njime uvijek sasvim odvažno. Nijedna vaša riječ, 
nijedna vaša misao, nijedna vaša želja neka ne bude protiv Njegove 
svete volje. Kad biste znali kako se tijesno Isus želi združiti s vašom 
dušom, ne biste ometali Njegove planove i ne biste se tako zau- 
stavljali kao što to činite. Hoćete li to ikad razumjeti? Ta velika 
savršenost napunja vas strahom; bojite se prevare. No čega biste se 
bojali kod Isusa? On je vaš otac, vaš prijatelj, vaš zaručnik, sve vaše 
... Zar nema pravo zahtijevati od duše što hoće, a da joj ne mora reći 
zašto to čini? On je zapovjednik, On je gospodar svih; kako biste vi 
svojim ograničenim pogledom mogli otkriti Njegove postupke? S 
puno poštovanja molite za Njegove planove i slijepo Ga slušajte! 
Vidite, to hoće od vas; počnite, dakle svim srcem ozbiljno raditi za 
svoje posvećenje. Udvostručite svoju ljubav, svoju nježnost prema 
Isusu! Tješite Ga, davajte Mu zadovoljštinu za uvrede svijeta! 
Ljubite Ga za one koji Ga ne ljube, davajte Mu zadovoljštinu za one 
koji Ga vrijeđaju, molite oproštenje za one koji ne misle na to. Isus 
to očekuje od vas ... Zar ćete Mu to uskratiti? 


20. svibnja. — Isus vam dokazuje da vas ljubi, a od vas pak traži 
dokaze da i vi ljubite Njega. Već dugo znate što hoće od vas, ne 
odgađajte više. Darujte Mu se potpuno! Predajte Mu se i ne 
otimajte Mu se više! Na zemlji si čovjek uređuje sve po svojoj volji, a 
na drugom svijetu će nam dobri Bog sve urediti po svojem. 

Na zemlji je malo pravoga prijateljstva. Ljudi se mnogo puta vole 
iz samovolje i sebičnosti. Mala hladnoća, samo jedna riječ, nedo- 
statak pažnje u času razdruži prijatelje za koje se činilo da su nera- 
združivi. Tako biva zbog toga što srca nisu dovoljno Božja. Samo 
ona srca koja kipe od Isusove ljubavi mogu od svojega obilja dati 
svojim prijateljima. Prijateljstva koja nemaju temelja u Bogu po- 
grešna su i kratkotrajna. 

Srce koje ima Isus u vlasti može ljubiti i usrećivati prijatelje jer je 
u Njemu samome izvor čista prijateljstva. To je malen odsjaj nebe- 
skoga prijateljstva. Sve drugo je samo naravno prijateljstvo i ništa 
više. 

Vaše misli neka budu stalno visoko nad zemljom! Nikad ne 
tražite ni časti ni ljudske ljubavi. Samo Isus je vaš, a On hoće vas 
uvijek za sebe. Nije previše ako Mu dadete cijelo svoje srce. Ljubite 
... ali samo zbog Njega ... 


Lipanj 1883. — Jeste li sada zadovoljni? Da li mi sada vjerujete? 
Opraštam vam, jer ste ovih dana mislili na mene. U tim okolnostima 
nije bilo drugačije moguće, niste griješili. Gledajte kako je dobar 
Isus! Pošto je dopustio da vas sotona muči, konačno ga je svladao i 
tako se ispunila Njegova volja, a to je On i htio. O, kad dobri Bog 
ima s dušama posebne planove, oni se ostvaruju samo po mnogome 
trpljenju — to ste iskusili mnogo puta, zar ne? No niste bili sami. 

M. L. neka ne izgubi odvažnost! Doći će trenuci zasićenja, 
zamorenosti, no postoji Svetohranište. Ondje neka otvori svoju 
dušu Isusu i neka Ga s velikim povjerenjem zamoli za Njegovo 
svjetlo da bude tako sam svjetlo dušama koje su mu povjerene. Isus 
ga ljubi, dat će mu i dokaze za to. Zauzvrat neće nikada previše 
učiniti za tako ljubaznoga Boga. 


Lipanj 1883. —- Sada ste konačno sretni jer ste našli vođu. Pazite 
na sve što vam kaže, jer ćete tako razveseliti dobroga Boga. To je 
milost, iskoristite je sa zahvalnošću! Veliku potporu ima duša ako 
nađe nekoga tko je razumije, no takvih je malo na zemlji. 


... Kako malo požrtvovnih duša nalazi Isus na svijetu! Kako je 
malo onih koji Ga ljube ... čak i među svećenicima! Dobri Bog 
očekuje mnogo od patra. 

O, kako je uzvišen svaki svećenik! Kako je odlično njegovo 
poslanje! A upravo je sada vrlo malo onih koji bi bili toga svjesni. 

28. kolovoza 1883. — Sveti Augustin — Dosad niste nikad raz- 
mišljali onako kako to Isus želi. Premalo pazite na Njegova nadah- 
nuća. Prečesto gubite iz pameti Njegovu prisutnost i zato ne 
napredujete u savršenosti kako to On očekuje od vas. Brižno bdijte 
nad svojom nutrinom. To vas već veoma dugo molim u Njegovo ime. 


Duhovne vježbe, 29. kolovoza. — Gledajte koliko vas već godina 
dobri Bog prati ... A vi iz ovoga ili onoga uzroka zatvarate uši. No 
vrijeme je, krajnje je vrijeme da postanete pažljivi prema onome što 
vam govorim. Iskoristite svete dane duhovnih vježbi i izvršite to što 
ste zapisali. Razmislite kakav je vaš odnos prema Isusu, koji je s 
vama tako dobar i strpljiv. Što ako bi se konačno zasitio jer premalo 
sudjelujete u milostima što vam ih je dao i koje još čuva za vas? 
Dokažite napokon svojemu Isusu da Ga ljubite, darujte Mu svu 
svoju volju! Dovoljno je bilo vašeg oklijevanja! Recite Mu neka 
načini od vas to što želi, ali recite Mu to iz dna srca. Svetost nije tako 
teška kako to vi sebi zamišljate. Vi trpite više jer se sve dane 
zaustavljate i borite s dobrim Bogom, koji vas zove da trpite ako 
biste Mu se darovali bez pridržaja. 


U sedam sati navečer. — Naviknite se da s našim Gospodinom 
razgovarate kao sa svojim najodanijim i najiskrenijim prijateljem. 
Ne govorite i ne uradite ništa a da se prije toga niste s Njime 
posavjetovali. Još prije mnogo godina sam vam je o tome govorio. 
Pa i ja sam vam to već više puta rekla, a danas vam to ponavljam. 
Dobri Bog hoće da pazite na to i prije svega da se prema tome 
ravnate. Pogled duše koji je stalno okrenut u Isusa da spozna 
Njegovu volju, Božji razgovor što ga želi održati s vama, neće vas 
poremetiti i neće omesti vaše vanjsko djelovanje. Naprotiv, ta 
vanjština ne može biti mirna, ako nije mira u nutrini. Unutrašnje 
strasti odrazuju se prema van i duša koja brižno čuva svoju nutrinu 
ovlađat će svojom vanjštinom. Vidite, to hoće Isus od vas: život u 
vjeri, život vječnog sjedinjenja s Njime, ponizan skrovit život koji 
pozna samo On ... Neka vam Isus bude sve vaše! Sve što vas snađe 
uzmite kao sredstvo kojim vas želi tješnje združiti sa sobom i izvršiti 
svoje planove s vama. Ne stavljajte Mu smetnji, budite velikodušni! 

Ne nedostaje vam ni odlučnosti ni srca, zato počnite život samo- 
zataje, žrtve, a prije svega život ljubavi što ga On očekuje od vas. 
Samo tako naći ćete svoji mir što vam ga nudi već tolike godine, 

Neka sveta Božja volja bude temelj svega što radite ili trpite. Isus 
oččkuje od vas mnogo: puno tjelesnog i duševnog trpljenja, a oso- 
bito puno ljubavi. A ljubiti se ne može, ako narav pri tom ne trpi. To 
dobro znate, ta to ste već i iskusili. Pripravite se također za buduć- 
nost! Dobri Bog vas je osposobio da trpljenje više osjećate nego 
drugi. To je za vas jedno milosrđe i jedna milost više. Gdje su veće 
žrtve, tamo su i zasluge veće. 


Zaklinjem vas da se više nikako ne opirete planovima dobroga 
Boga. Ne zahtijevajte za to novih dokaza, ta dao vam ih je već 
dovoljno. Samo osjećate u svojoj nutrini da vas Isus hoće imati 
potpuno za sebe. Razmislite o svemu tome na podnožju Sveto- 
hraništa. Razmislite što vam je učiniti i ne oklijevajte više! Kolike li 
vas milosti čekaju — samo ako hoćete, milosti za vas i za druge duše. 
Za sve to jednom ćete odgovarati. 


Budite potpuno Isusovi! Nemojte misliti na to što drugi govore o 
vama; to uzrokuje zlobni duh da bi vas zaustavio na putu, a Isus to 
dopušta da bi vas otkinuo od svega. Težite neprestano za svojim 
ciljem: ispunjavati sve dužnosti, raditi sve tako da zadovoljite Isusa. 
“To je glavno, a sve drugo je sporedno. 


Budite velikodušni! Sami sebe postavljajte u kut, a Isusa u prvi 
plan. Pomislite više puta na ovo: ako želite da vaša djela budu Isusu 
ugodna, mora u svakome od njih biti neka mala žrtva — nešto što 
vam je teško, jer bez toga nema zasluga. Time ćete dati Isusu 
zadovoljštinu. Nemojte, dakle, misliti da nema zasluga ako vam je 
neka stvar teška, naprotiv! Naravno, o tome trebate znati samo Isus 
ivi. Pitajte me svake večeri da li je Bog zadovoljan s vama, a ja ću 
vam to reći. 


Mnogo ste trpjeli i još ćete više, no sve to neka bude kao neki 
uzvrat Isusu jer vam je tako dobar, a bit će u budućnosti i bolji. 


74 


kkk 


Svibanj 1886. — Istina je da nitko ne zaslužuje milosti što nam ih 
daruje dobri Bog: to su Njegovi darovi koje trebamo primati sa 
zahvalnošću i njima se koristiti. 


Redovnica treba biti sabrana u Bogu, živjeti životom žrtava i 
raditi s čistom nakanom. To je sve! 

Poštujte svoje redovničko pravilo i svećenike! Oni koji vrijeđaju 
Isusove namjesnike ranjavaju zjenicu Njegova oka. Tri puta gore po 
one koji u tom pogriješe. 

Ono najbolje što redovnica može učiniti za svoje pokojne rođake 
nisu duge molitve, već to da svoja djela obavlja s čistom nakanom i u 
jedinstvu s Isusom. 

Dušama koje Isus najviše ljubi daje i najviše križeva na zemlji. 
No u križevima koji dolaze od Boga uz gorčinu je uvijek primješana i 
utjeha, a u križevima što ih sami nakupljamo jedino je mučnost. 


Studeni 1886. — Sva ta iskušenja! .., Dobri Bog ih je dopustio da bi 
vas njima iskušao, da bi duši dao nove snage i uveličao svoju slavu, 
pravičnost i ljubav. 

... Želi ... život sjedinjenja s Njime, zadovoljštinu i molitve. Ako 
se budete istinski zauzeli za Isusove stvari, i On će se zauzeti za vaše, 


Božić 1886. — Ako hoćete, bit će vam doskora olakšano, a ja ću 
biti oslobođena. 


Veljača 1887. — Kada dobri Bog ima s nekim posebne nakane, 
daje mu jaku dušu, požrtvovno srce, zdrav razum, blag značaj, vedru 
glavu. Od osoba koje nemaju tih osobina Bog ne zahtijeva ništa 
posebno. 

Bog ne pokazuje duši odjednom što želi od nje jer bi se 
prestrašila. Pomalo i koliko po milosti postaje jača otkriva joj svoje 
tajne i uranja je u svoj križ. 

Bog vas zaista ljubi na osobit način. Dijete ste Njegove izvan- 
redne ljubavi. Sve što vam se dogodilo bilo je na vaše dobro. 

Svi ljudi moraju Boga nadasve ljubiti, no vi imate još i posebnu 
dužnost da Mu uzvratite ljubav. 


24. lipnja. — Ostanite sjedinjeni s Isusom! Prije nego nešto učinite 
ili kažete, pitajte Ga za savjet; govorite s Njime zaista otvoreno, kao 
s prijateljem koji je stalno uz vas. 


Isus hoće svu vašu dušu sa svim njezinim mogućnostima, sa svim 
njezinim silama; hoće vaše srce sa svom njegovom nježnošću, sa 
svom njegovom ljubavi. On hoće da budete jedno s Njime. Sve 
milosti što ih trebate za bližnjega crpite iz Njegova Božanskog Srca, 
iz izvora koji nikad ne usahnjuje. Tako moraju raditi sve Njegove 
odane zaručnice, a osobito vi, koju on još više ljubi. 

Isus hoće da mu uzvraćate ljubav. O, kad bih vam mogla reći 
kakve milosti ima dobri Bog za vas ako ne budete stavljali zapreke 
Njegovim postupcima: velike milosti koje će vas nepokolebljivo 
združiti s Njime, izvanredne milosti, posebne milosti, unutrašnje 
milosti. Želi vam povjeriti više stvari za vas i za opće dobro. 


Kad god možete, uđite u kapelu, posjetite usput Isusa i otkrijte 
Mu svoje srce. Povjerite Mu svoje poteškoće, svoje radosti, svoje 
gorčine, jednom riječju: sve. Govorite s Njime kao što se govori s 
odanim prijateljem, s ocem, sa zaručnikom! Budite nježni s Njime i, 
kad ne možete u crkvu, govorite s Njime u svojem srcu. Preko dana 
se često stavite u Njegovu prisutnost, saberite se pred Njegovim 
veličanstvom, priznajte Mu svoju slabost i Njegovu dobrotu te Mu 
se za nju od srca zahvalite. Govorite u svom srcu čitav dan s Isusom, 
to On već odavno očekuje od vas. 


Ako budete svjesni toga što vam izjavljujem, ako budete na- 
stojali oko toga, budete li u svemu razveseljavali Isusa, budete li 
imali za Nj svu nježnost zaljubljenog srca, koje nastoji odgonetnuti 
kako da obraduje Božanskoga Zaručnika, postat ćete dionicom 
Isusova prijateljskog drugovanja, Njegovih Božanskih nježnosti, 
Njegove očinske ljubavi i nježnosti Zaručnika koji ljubi u najvećoj 

mjeri; primit ćete sve za što Ga budete molili. Izručite Mu se 
potpuno i Isus će vam se sav dati. 


Dobri Bog želi da ove duhovne vježbe načine od vas ono što On 
već tako dugo očekuje od vas. Bog postiže svoje nakane sredstvima 
koja mi mnogo puta i ne poznajemo. Pođite odvažno na djelo! Isus 
će vam dati novih milosti. Odgovarajte im velikodušno na svoju 
korist i na dobro redovničke družbe. Budite pripravni na to da vas 
Isus može slomiti i oblikovati po svojoj volji. Poslušajte u dubini srca 
Njegov glas i ne izgubite nijedne od Njegovih milosti! Neka vaša 
volja bude jedno s Njegovom svetom voljom! Vaše srce neka se 
izgubi u Njegovu! Doskora će s vama izvršiti svoje planove ako Mu 
ne budete pravili smetnje. Ostanite u Njegovoj prisutnosti ... Nje- 
gova je želja da se zaista potpuno posvetite i da budete posve 
Njegovi. O, kad biste se zauzeli za to! ... On želi da vaše srce bude 
puno čiste, nesebične ljubavi, velikodušno, da se ne boji žrtava i sve 
to samo Njemu za volju. 


Dobri Bog nam ne zabranjuje da se brinemo za tijelo, no za neke 
se osobe brine sam i ozdravljuje ih kad hoće. Nikakvi lijekovi nisu 
uspješni za njih. Malo zatajivanje vrijedi više nego sve drugo. 
Vjerujte mi što vam govorim i vidjet ćete. Ono obično hoće od vas 
Isus, koji vas posebno ljubi. 

O kad bi istinska vjera oživljavala sve vaše djelovanje! Kad biste, 
uzdajući se u Isusa i Njegovu ljubav, velikodušno poduzeli sve što 
zahtijeva od vas! Recite svakog jutra čim se probudite: “Moj Isuse, 
tu sam da izvršim Tvoju volju. Što da učinim da bih Ti danas 
ugodila?" 

Obavite svoje duhovne vježbe s velikom ljubavlju u Božjoj 
prisutnosti! Dušama činimo toliko dobra koliko smo sjedinjeni s 
Bogom. 


Dobri Bog traži duše koje bi Mu davale zadovoljštinu za uvrede, 
ljubile Ga i pridobivale druge za to. Među njima želi i vas. 

Dolazi trenutak kad Bog kida veze i onemogućuje nacrte onih 
koji ne traže samo Njegovu slavu. 

Prije nego što se Isus tijesno poveže s dušom, očisti je isku- 
šenjima i što ima veće planove s njome, to teža su iskušenja. 

Zao duh zna da Bog ima svoje planove s vama, zato vas muči i 
sam i po svojima ... Neka vam to ne oduzme odvažnosti! Boga vam 
pomaže i pomagat će vam. Borite se hrabro! Unatoč svemu naporu 
pakla dobri Bog će postići svoj cilj. 

Bog se služi sa mnom da vas hrabrim jer nemate nikoga drugoga. 
Zapamtite to i priznajte da je naravi potrebno da je netko hrabri. U 
danoj prilici mislit ćete na to što treba i što ćete trebati da učinite s 
dušama. Sam Isus daje vam za to najbolji primjer na Maslinskoj 
gori. 

Potpuno se povjerite Isusu! Nikad vas neće zapustiti. 


Budite stalno u Isusovu Srcu! Ljubav neka bude onaj lanac koji 
veže vaše srce s Božjim Srcem. Vaše bijedno srce će se u tom 
Prečistom Srcu očistiti i otkinuti od svega. 


Crpite iz Isusova Srca sve milosti što ih trebate za druge i u svojoj 
službi. Ništa vam neće uskratiti što Ga zaprosite s povjerenjem i 
ljubavlju. 

Duševne bolesti i muke gore su od tjelesnog trpljenja. No za 
dušu koja ljubi Isusa najveća je bol to što Isus svakog dana trpi zbog 
njezinih grijeha i njezine nezahvalnosti. 

Isprosite od Isusova Srca potrebnu duhovnu snagu da bi s vama 
mogao postići sve svoje nakane. 

Dobri Bog zahtijeva od duše prije negoli je primi u Nebo veliku 
čistoću zato jer je i sam vječna čistoća, vječna ljepota, vječna 
pravednost, vječna dobrota i vječno savršenstvo. 

Bog dopušta da trpite duševno i tjelesno kako bi mogao, kad 
odumrete sebi, u vama ostvariti svoje planove, da biste tako po svom 
iskušenju mogli usavršavati druge. 

Da biste svoj duh utvrdili u Božjoj prisutnosti, uzmite svakog 
dana po jednu postaju Križnog puta i udubite se u nju! Isusu je 
drago ako mislimo na muke što ih je za nas podnio. O blagdanima 
razmišljajte o poštovanju dostojnim otajstvima: Uskrsnuću, Uzašaš- 
ću. Mislite što ćešće na Presvetu Euharistiju, na Isusov skrovit život 
u Svetohraništu. Tamo ćete najbolje spoznati Njegovu ljubav. Hitite 
u duhu u one premnoge crkve u kojima nema nikoga tko bi molio, 
gdje Isus uzalud čeka da bi netko došao k Njemu i rekao: “Isuse, 
volim Te!" 

Svake nedjelje pobrinite se za čitav tjedan; jednom riječju, toga 
dana posebno razveseljujte Isusa, a On će vam sve vratiti. 

Kod Svete Pričesti Isus će se tješnje združiti s vama, kao što je to 
učinio i s drugima. U toj nebeskoj hrani naći ćete izvanrednu snagu 
da se dignete k savršenstvu kakvo Isus želi od vas. 


Sve prolazi, i to veoma brzo! Nemojte se uopće zabrinjavati zbog 
toga što će nam donijeti sutrašnji dan. Nastojmo oko onoga što 
nikad neće proći ... U jedinstvu s Isusom uljepšavajmo svoj nebeski 
prijestol svetim djelima. Brinimo se da svakoga dana priđemo za 
koji stupanj bliže k Njemu, kojega ćemo gledati i ljubiti svu vječnost. 
To bi trebala biti naša jedina briga na zemlji. 

Za dušu koju ljubi Isus čini i ono što se nama na prvi pogled čini 
nemogućim. Tako radi i za vas. 

Isus vas privlači k sebi veoma nježno, veoma ljubazno, ali i u 
jednom i u drugom slučaju djelotvorno. Ne opirite Mu se! 

On će vam sam doskora reći što želi od vas. Dotle vam ja 
tumačim Njegovu volju. Poslušajte Njegov glas koji vam tako 
iskreno govori u dubini srca. Ne uskraćujte Mu ništa i dobit ćete sve, 
Ako ste vi velikodušni, On će to biti još više. To vam je već dokazao. 

Dobri Bog hoće u svojoj službi velikodušna srca koja ne misle na 
sebe, već svu pozornost i dobru volju ulažu u to da bi Ga svi ljudi 
ljubili i služili Mu, i to na svoju korist. 

Božje milosti su darovi koje nam Bog nije dužan dati. Daje ih 
kome hoće i nitko Mu ne može protusloviti. Tko bi smio nešto 
propisivati Božanskom Učitelju? Primajte ponizno posebne milosti 
što vam ih Isus poklanja, i to s poniznom zahvalom i ne ispitujte 
zašto On tako radi. 

Isus hoće da se dignete iznad svega stvorenog te da vas više ni 
jedna veza, nijedna nit ne veže uz zemlju. Živite mnogo više nego 
dosad životom izabranih, kojima je jedina dužnost: uživati, ljubiti 
Boga i izgubiti se u Njemu. 


Dušni dan. — (2. studenoga 1890.) — Zadnji blagoslov pobožnosti 
Sv. Krunice. 


Pokušat ću vam prikazati što je Nebo, koliko to vi na zemlji 
uopće možete shvatiti. Nebo su stalno novi blagdani, koji slijede 
jedan za drugim bez prestanka, stalno nova sreća, te se blaženicima 
čini da takve sreće još nisu osjetili, izvor radosti koje se neprekidno 
razlijevaju nad odabrane ... Nebo ... to je prije svega Bog, ljubljeni 
Bog, okušani Bog, uživani Bog, jednom riječju: zasićenje Bogom i 
čeznuće za stalno novim zasićenjem. 


Što je više duša na zemlji ljubila Boga, što je veću savršenost 
postigla, to više Ga ljubi i spoznaje u Nebu. 


Isus je prava radost zemlje i vječna radost Neba! 
EEE) 
U idućem broju: 


Glas iz čistilišta br. 2 
Službenica Božja MARIJA ANA JOSIPA LINDMAYR 

GLAS IZ ČISTILIŠTA 


Nitko ne može zanijekati mogućnost da se duša iz Čistilišta 
javi nekoj živoj osobi na zemlji. Takva javljanja nisu rijetka, a os- 
obito ih mnogo nalazimo u životopisima svetaca. 

Svjedošanstva teologa i dokumenti povijesna značenja koji 
govore o tome vrlo su brojni i velike dokazne snage. Postoji i 
čitav niz materijalnih dokaza. 

Bog dopušta u svome milosrđu da se takve duše jave i 
oglase, da pobude naše saučešće, kako bi im po našim molitva- 
ma i djelima milosrđa olakšao stanje, ali i da bi nas poučio o 
strogoći Božanske Pravednosti, koja vodi brigu i o onim našim 
pogreškama koje mi olako uzimamo. 

Časopis “Čistilište" što ga je izdavalo Društvo Presvetog Srca 
Isusova (Association Sacrć Coeur) u Rimu, objavilo je izvještaje 
o brojnim ukazanjima duša iz Čistilišta, zajedno s povijesnim 
dokumentima koji su neosporivo zajamčili njihovu 
autentičnost. 

Jedan redovnik uredio je “Muzej Čistilišta", u kome su 
sabrana mnoga sjećanja, rukopisi i dokazni materijal, koji su 
potpuno osvjetljavali istinitost tih provjerenih dokaza. Taj smo 
jedinstveni muzej nekoliko puta posjetili i bili smo do dna duše 
dirnuti tragovima gorućih prstiju i ruku na pojedinim odjevnim 
predmetima, knjigama i drugim pojavama na dirnutim predme- 
tima, koje smo vlastitim očima vidjeli i sami dodirnuli. 

Muzej duša u čistilištu nalazi se u sakristiji bazilike Srca 
Isusova, nedaleko bazilike Sv. Petra u Rimu. 


NASLOVNA STRANICA: Otisak goruće ruke u Muzeju Čistilišta 


